“Double Boil” Cara Mudah Bersihkan Kerak Bontot Kuali

Periuk, kuali yang dah bertahun memang akan wujud lapisan lerak hitam di bahagian bontotnya. Jika terlalu tebal, ia akan mempengaruhi kadar kepanasan periuk dan kuali anda. Lagi tebal, lagi lambat lah pamsa. Ade tu, kadar kepanasaannha tak konsisten. Oleh itu, kebiasaanya penyelesaian yang diambil adalah dengan menyental dan mengikis bahagian kerak tersebut.

Tapi, kerja menyental dan mengikis bontot kuali dan periuk tak lah semudah itu. Siapa yang pernah buat faham keadaan tersebut. Tangan dah lengoh, tapi kerak pada bontot kuali baru 10 % sahaja yang dapat dibersihkan.

Sebenarnya, ada satu cara paling mudah yang telah dikongsikan oleh Puan Salina Saad.

Assalamualaikum sekadar berkongsi. Saya bersemangat menyental kuali berusia 15 tahun ni lepas nampak posting guna berus dawai. Saya tak ada berus tu tapi ada yang beri tip double boil dengan asam keping dan kemudian sental menggunakan gosok periuk kasar dan sabun mandi jadi saya cuba. Saya double boil beberapa kali sebab agak tebal kena kikis sama mana yang tebal dan saya campo baking soda dan asam keping. Terima kasih buat yang berkongsi tip. Baking soda saya letak 3 sudu besar dan asam keping 5 kalau rasa degil sangat kerak nanti, ulang lagi langkah double boild dan tambah sesudu lagi baking soda. Guna semula air rebusan tu jangan buang.

Petua ni bukan bermakna tak perlu kikis dan sental tapi ia memudahkan kita nak kikis dan sental sebab kerak dah lembut. Bagi yg kerak degil atau takde kudrat nak sental cuba rebus mendidih biar lama pastu tutup api biarkan terendam semalaman, esoktu rebus mendidih 15 minit pastu kikis sental.

Tidak dinafikan, pelbagai warna yang berada disekeliling diri kita memberikan erti serta mempunyai makna yang tersendiri istimewa buat diri anda sendiri. Selain bagaimana warna ini melambangkan identiti dan keperibadian diri kita, sudah semestinya ia jua mengambarkan luahan isi hati serta perasaan anda. Malah, ada juga dikalangan kita yang sering kali terhenti sejenak untuk merenung apa yang dianggap penting dalam kehidupan kita, namun begitu warna juga merupakan komponen yang teras bagi kesejahteraan diri dan bagaimana kita mendefinisikan jati diri kita.

Terbaharu, jenama syarikat pengeluar cat terkemuka tanah air iaitu Jotun (Malaysia) Sdn. Bhd. kini telah melancarkan Koleksi Warna Global miliknya untuk tahun 2023, yang menggangkat tema Stories sebagai pilihan berlansung di The Paper, APW Bangsar.

Untuk maklumat anda, aneka rona dan tema yang diperkenalkan telah dirumus khas untuk membuahkan ambien serba kreatif di ruang kediaman anda, di samping membekalkan pengguna peluang untuk mendefinisikan diri mereka melalui pelbagai trend warna yang baharu. 21 warna yang dibawakan bersifat abadi dan tidak berpandukan trend semata-mata, pemilihannya dibuat atas dasar sifat positif, keluhuran dan versatilitinya. Dengan caranya sendiri, ia menyuntik elemen keceriaan pada mahligai idaman kita.

“Warna membolehkan kita meluahkan buah fikiran, emosi dan tindakan – ia merupakan sebahagian daripada kehidupan kita dan menjadi asas kepada ruang kediaman yang dihuni. Sementara gaya hidup dan keutamaan kita berubah seiring dengan masa, kita sering cuba menyelami diri untuk memahami teras dan matlamat diri kita, dan renungan ini lazimnya mengambil tempat di rumah; di mana kita berasa selamat, di mana kita memperbaiki diri, dan di mana kita mencorak cerita-cerita yang mendefinisikan diri kita. Kami telah menimba inspirasi untuk memperkenalkan #JotunColourStories kerana dalam perniagaan yang melibatkan warna ini, kami sedar bahawa sebuah rumah yang dihiasi dengan warna-warna yang bersifat abadi, luhur dan serba kaya, ia secara tidak langsung dapat mempengaruhi kesejahteraan diri kita, di mana minda, jiwa dan raga kita disuburkan dan saling dihubungkan.

Dengan pelancaran Koleksi Warna Global 2023, kami telah menghasilkan aneka warna yang dapat membantu anda meneroka serta kongsikan kisah unik anda menerusi kediaman yang anda huni. Bukan itu sahaja, kami juga berbesar hati untuk berganding bahu dengan Jun Ong, Pengasas Bersama POW Ideas, dan Ee Soon Wei, Ketua Pegawai Eksekutif Art Printing Works (APW) bagi inisiatif mentransformasi ruang APW untuk mempamerkan #JotunColourStories kepada warga umum.” ujar Pengurus Warna Global Jotun, Lisbeth Larsen.

Sementara itu, Ketua Pegawai Eksekutif APW, Ee Soon Wei berkongsi, “Kami berbesar hati untuk bekerjasama dengan Jotun dan POW Ideas dalam penggunaan ruang ini dengan matlamat untuk memberi warna sebuah nafas di samping merangkap sebuah cerita. Dari saat anda melangkah masuk, anda dapat mengamati sebuah dunia yang diisi dengan sebuah tema dan cerita. Kami telah mengambil ilham daripada visi Jotun untuk menukilkan sebuah cerita menggunakan warna dan cat ditujukan kepada rakan-rakan kongsi Jotun dan warga umum, dan kami ingin melakukan yang terbaik untuk bantu merealisasikan #JotunColourStories.”

“Setelah kami mendapat tahu yang Jotun ingin meluahkan sehimpun cerita menggunakan warna dan cat di sebuah ruang fizikal, kami sedar bahawa ia merupakan satu idea yang patut diterokai. Kami selalu mendahagakan idea-idea baharu serta kolaborasi untuk membantu pelbagai jenama menukilkan cerita mereka kepada audiens masing-masing. Selepas beberapa sesi perbincangan, kita telah bantu menghiasi ruang APW untuk merangkapkan sebuah cerita yang istimewa. Kami telah berhasrat untuk mempamerkan bagaimana setiap tema warna adalah berbeza dari satu sama lain, setiap tema tersirat dengan ceritanya yang tersendiri – satu untuk minda, satu untuk raga, dan satu untuk jiwa. Kami berbangga dengan hasilnya dan berharap orang ramai yang mengunjungi ruang ini dapat mengamati sendiri suasananya dengan #JotunColourStories,” sebut Pengasas Bersama Pow Ideas, Jun Ong.

Dengan Majestic Sense yang baru sahaja diperkenalkan oleh Jotun ini, elemen kecantikan dan juga kesihatan bakal menjadi pelengkap mahligai idaman anda. Cat interior bertaraf premium ini dirumus khas dengan teknologi inovasi yang membolehkan membekalkan tahap kualiti udara yang bersih di ruang dalam rumah anda di samping mewujudkan ruang yang lebih selesa untuk didiami. Majestic Sense juga tidak berbau, berketahanan lama pada permukaan dinding, menghilangkan cela serta membuat dinding rumah anda kelihatan lebih sempurna dan menawan dengan kemasannya yang serba halus.

Daripada 21 rona yang dipersembahkan dalam Kad Warna tahun ini, 9 merupakan ahli baharu dalam koleksi Jotun. Makmal teknologi warna Jotun menerusi kerjasama dengan Larsen dan pasukannya, telah membangunkan sebuah pelet warna unik yang mencakupi warna-warna neutral serba suam, hijau natural yang mendamaikan, serta warna merah yang diperkayakan antara lainnya.

Warna-warna baharu ini telah dibahagikan kepada tujuh kumpulan, bersama rona-rona yang sedia ada daripada Jotun untuk menghasilkan tiga koleksi warna yang dipadankan dengan sempurna. Koleksi-koleksi unik ini merangkap mood dan corak ekspresi yang pelbagai, justeru membolehkan pengguna menggandingkan aneka rona yang bersifat komplementari dan berkontras dalam setiap koleksi. Langkah ini membantu menghasilkan interior serba koheren yang menggambarkan sebuah cerita mengenai kediaman tersebut berserta penghuninya. Larsen dan pasukan beliau menilai mood dan minda individu, kota, dan juga masyarakat di serata dunia. Ketiga-tiga tema ini mencerminkan salah satu penemuan yang penting serta kecenderungan sosiobudaya masa kini. Keheningan dalam kesederhanaan, kenaiman alam semula jadi, dan nostalgia sebuah kehidupan.

Tambah beliau, “Bagi kebanyakan kita, peranan kediaman kita dan apa yang kita inginkan daripadanya telah berubah mutakhir ini. Sebelum ini, ia berfungsi sebagai tempat berlindung di mana kita pulang dan berehat, tapi memandangkan kini kita lebih meluangkan masa di rumah, maka apa yang kita inginkan daripadanya juga turut berubah. Rumah kini telah menjadi wadah untuk bekerja, bermain, berehat, dan berhubung. Koleksi Warna Global baharu oleh Jotun menyedari kenyataan ini dan ingin menggalakkan orang ramai untuk menggunakan kediaman mereka sebagai cerminan kepada apa yang mereka pentingkan. Untuk memilih warna yang dapat memberi mereka inspirasi, biar untuk apa jua tujuan. Untuk berhenti sejenak dan turunkan kreativiti dari hati. Tiga tema warna tersebut ialah:

SERENE PRESENCE                                                   Warna-warna yang halus, pastel selembut bayu, hijauan yang subur.

Memfokuskan konsep minimalis dan kesederhanaan, pelet ini telah dirumus untuk gaya hidup yang jernih dan bebas dari kekusutan. Warna-warnanya serba lembut lagi halus, mewujudkan suasana ala spa yang dapat membantu anda kekal tertumpu.

NATURAL GROUNDED                                                Tona bumi yang suam, hijauan malap, warna-warna kuning dan jingga yang lembut.

Warna-warna dalam pelet ini membina titian ke alam semula jadi, selain memberi sentuhan ala kehidupan di desa serta menonjolkan kecantikan dan karakter yang dianggap “tidak sempurna”. Rona-rona landskap yang mendamaikan ini ideal untuk melahirkan estetika umpama sebuah rumah kebun, atau memetik gambaran sebuah desa yang terletak di pusat bandar.

CURATED LIVING                                                     Merah yang bersofistikasi, rona natural bak galeri, sentuhan warna biru.

Gandingan yang sempurna antara tona berbaur nostalgik serta warna-warna kontemporari, pelet yang bersifat abadi ini sempurna untuk mewujudkan suasana ala galeri di rumah anda. Ia memadankan elemen tradisional dan moden yang kondusif bagi ekspresi kreatif diri anda.

Sejajar dengan hasrat untuk mengisi jiwa, raga, dan minda orang ramai, Jotun akan menghoskan sebuah sesi kebersamaan selama sebulan dari 3 November hingga 4 Disember di The Paper, APW Bangsar di mana pelawat boleh mengunjungi ruang pameran bagi mendapatkan konsultasi warna daripada warga pakar kami, atau untuk memetik ilham. Anda akan disajikan dengan persembahan muzik oleh artis tempatan, bengkel membuat wangian untuk melengkapi warna kediaman anda, dan sesi perkongsian untuk membantu anda menggubah ruang kediaman yang diidamkan.

Apabila memasuki ruang tamu yang direka dengan penuh ketelitian, mudah saja untuk tetamu merasakan aura kesempurnaan yang tersemadi dalam ruang berkenaan. Saiz dan rekabentuk sofa yang menarik dan selesa, pencahayaan yang mendamaikan serta keempukan kusyen membuatkan ruang tamu sebagai tempat yang ideal untuk beristirehat sambil melakukan aktiviti harian dengan aman. Ibarat sebuah poster filem yang diterjemah dengan baik, ruang tamu yang dihias cantik sekali gus akan menjadi daya menarik utama buat sesebuah kediaman. Tetamu secara spontan akan membayangkan ruang-ruang lain yang mungkin sama menarik dan mewah.

Setiap perincian yang diberi perhatian akan mendatangkan hasil sempurna tetapi ini merupakan cabaran yang kadangkala sukar untuk dizahirkan. Pereka dalaman atau tuan rumah perlu berhati-hati memilih dan menyuai padan perabot di ruang tamu. Begitu juga dengan warna cat dinding serta aksesori pelengkap yang diletakkan perlu lah seiring dengan konsep dan gaya ruang. Ingat, setiap butir perincian akan mempengaruhi rupa keseluruhan ruang tamu anda.

Bagi mendapatkan ruang tamu impian anda mungkin tidak semudah yang disangkakan, jadi IMPIANA telah mengumpulkan beberapa kesilapan major yang patut anda elak agar anda dapat menikmati ruang baru tanpa sebarang cela.

Kesilapan #1 : Memilih Sofa Yang Salah

Semua orang setuju, sebuah ruang tamu yang sempurna bemula dari pemilihan sofa yang tepat. Ramai pemilik yang tdak mahu menggantikan sofa apabila mengubahsuai kediaman. Alasan mereka, sofa masih nampak elok ataupun sofa tersebut masih baru lagi dibeli. Apa yang mereka tidak tahu ialah, dengan mengekalkan sofa lama itu, mereka tidak akan dapat ruang tamu yang mereka inginkan. Jadi, bertolak ansur lah dan fikir sedalam-dalamnya sebelum membeli sofa untuk diletakkan di ruang tamu anda.

Selain itu, keselesaan sofa juga merupakan salah satu kunci bagi mendapatkan ruang tamu yang sempurna. Saiz, ketinggi dan material sofa perlulah seiring dan besepadanan dengan ruang yang ada. Jangan tergesa-gesa membeli sof atanpa mempertimbangkan faktor-faktor penting tersebut. Bagi mengelakkan memilih sofa yang salah, beli sesuatu yang simple dan mudah. Jauhi sofa dengan detailing yang keterlaluan kerana sofa sebegini sukar untuk digayakan dan perlu selalu diganti.

Kesilapan #2 : Membeli Karpet Yang Terlalu Kecil

Menurut pakar, salah satu kesalahan biasa yang paling tidak patut dilakukan adalah membeli permaidani atau karpet dengan saiz yang salah. Perkara yang nampak remeh dan amat mudah dielak tetapi masih ramai lagi yang seperti tidak hirau jika ruang tamu mereka dihiasi dengan karpet lebih kecil daripada sepatutnya. Pastikan saiz ruang tamu dan tolong jauhi karpet kecil yang langsung tidak sesuai untuk ruang tamu anda.

Kesilapan #3 : Susun Atur Yang Tidak Sesuai

Walaupun anda rasa sofa yang ditolak rapat ke dinding mengadap TV akan nampak menarik, tetapi sebenarnya ia tidak semudah yang disangka. Anda perlu letakkan lebih effort dan pemerhatian untuk mendapatkan ruang tamu idaman. Adalah penting untuk mempertimbangkan dan membuat perbincangan menyeluruh lebih-lebih lagi jika ruang yang ada terhad dan sempit.

Kesilapan #4 : Mewajibkan TV Pada Ruang Tamu

Kebanyakan kediaman sekarang mesti dilengkapi sekurang-kurangnya sebuah TV. Dan tempat yan gpaling senang untuk diletakkan ialah di ruang tamu. Tetapi hal ini tidak seharusnya terjadi kerana anda tidak semestinya WAJIB meletakkan TV jika tiada keperluan. Dengan ini, anda boleh meletakkan perabot yang lebih bermakna seperti rak buku atau meja konsol pada ruang yang kosong tersebut.

Kesilapan #5 : Kesilapan Ketika Menggantung Lukisan Dinding

Lukisan yang digantung pada dinding menggambarkan kesungguhan anda dalam menghias ruang tamu. Jika ia diletakkan pada pada ketinggian yang tidak sesuai, selain menyakitkan mata, ia juga membuat tetamu fikir yang anda tidak kisah tentang penampilan ruang. Kerana perbuatan tersebut nampak seperti tidak ikhlas dan sambil lewa. Ruang juga akan kelihatan pelik dan tidak menyakinkan.

Pasti ramai yang mengalami situasi ini. Di saat anda bermalas-malasan atau pun sibuk di pejabat, tiba-tiba dapat panggilan ada orang nak datang rumah. CEMAS HABIS.

Rumah bersepah dan tak berkemas lagi. Khuatir malu, sampai ada yang sanggup menipu kata tak ada di rumah lah, sebok lah, nak keluar lah. TAK BAIK TAU. Tetamu datang kan bawa rezeki, perginya membawa dosa kecil kita.

Jadi, tak perlu risau. Jangan ingat untuk berkemas kita perlu peruntukkan masa yang panjang seperti yang anda lakukan setiap hujung minggu tu. Cuba ikut tip mengemas 15 minit yang disediakan.

Ruang tamu

Ruang tamu adalah tempat utama yang anda perlu kemaskan. Apa yang anda perlu lakukan?
1. Buka tingkap dan beri pencahayaan sepenuhnya pada ruang tamu
2. Semburkan aroma kesegaran atau pasangan lilin terapi yang memberi kesegaran
3. Ambil bakul, dan kumpulkan apa sahaja barang yang kelihatan bersepah di atas lantai, sofa dan meja kopi.
4. Simpan bakul tersebut di dalam almari atau sorok sementara di bilik yang anda rasa memang tetamu tak akan masuk
5. Lap permukaan meja kopi dengan kain kering dan bersih. Jangan guna kain basah nanti kesan kotoran atau watermark mudah kelihatan
– vacuum kawasan yang anda rasakan berpotensi menjadi tempat duduk tetamu.

Bilik air

Pernah dengar tak, kebersihan bilik air melambangkan peribadi anda. Jadi, pastikan bilik air tak kira lah yang jarang dipakai perlu sentiasa kemas dan bersih.Tapi mungkin anda belum sempat nak cuci tanda, ini yang anda perlu lakukan.
1.  Buka tingkap tandas atau saliran udara
2. Kutip semua pakaian, sampah yang terdapat di dalam bilik air dengan kadar segera. pakaian yang dikutip tadi terus letak dalam bakul cucian dan sampah tu buang lah.
3. Cuci ringkas toilet bowl, sinki, dan lantai dengan menggunakan sedikit sabun cucian. Jangan banyak sabun, nanti nak hilangkan buihnya pun dah satu hal.
4. Tutup mangkuk tandas
5. Gunakan kain bersih yang kering untuk lap cermin, dan kemudian sinki yang telah dicuci tadi dan penutup mangkuk tanda. Nanti jika dibiar kan basah, lagi nampak tidak bersih dan tetamu perasan, macam baru cuci je. hehehe
6. Akhir sekali semburkan aroma wangi di dalam bilik air dan tandas

Dapur

Ni antara ruang yang paling jarang nak dikemas kan? Ada tu, orang nak datang baru nak mengemas. Jadi, apa yang anda perlu lakukan:
1. Buka semua tingkap dan selak langsir untuk memberi pengudaraan segar.
2. Basuh semua pinggan mangkuk yang bertindan-tindan dalam sinki dan susun di rak pengering. Untuk cucian pinggan lebih mudah dan cepat, tadah air sabun dalam sinki atau dalam besen dan rendam semua pinggan mangkuk kotor. Kotoran degil pun mudah untuk ditanggalkan

3. Susun pisau pemotong di dalam satu bekas. Kalau anda tak ada bekas penyimpan pisau yang khas, dalam laci pun boleh.
4. Lap meja makan atau tabletop di dapur dengan kain bersih dan kering
– Akhinya buang sampah

Pintu masuk

Pintu rumah adalah ruang yang terakhir anda perlu kemas. Mengapa pintu sedangkan ia menajdi laluan utama tetamu. Sebenarnya, kalau masa anda tengah mengemas depan pintu dan tetamu sampai, tak lah nampak sangat anda baru nak membersihkan rumah. Lagipun, bahagian dalam semua dah sempurna tak perlu risau apa dah.
1. Angkat alas kaki dan ketok kan bagi semua habuk-habuk dan pasir keluar.
2. Susun semua kasut pada rak yang telah di sediakan
3. Dan sapu perlahan-lahan sambil menunggu tetamu tiba

DAH SIAP MENGEMAS.


Cara BETUL Pilih Bingkai Gambar Yang Sesuai Untuk Konsep Kediaman

Selama ini kita tengok rumah orang cantik je gambar yang mereka gantung. Ruang rumah pun nampak satu macam punya elegan. Apa rahsia mereka? Mungkin susunan yang kreatif atau kepelbagaian bingkai yang menjadikan ruang rumah nampak ceria? Adakah ia benar? Kenal pasti cara gantung gambar nampak menarik.

Pastikan Lokasi

Anda perlu bijak mencari sebuah lokasi yang boleh dijadikan Wall Of Fame. Sebuah lokasi yang kita himpunkan sejumlah gambar utama . Jadi jangan bersepah – sepah gantungnya ikut suka. Ini kerana ia akan menampakkan ruang kediaman kita bersepah dan tidak cantik atau tidak terancang.

Antaranya, Dinding utama ruang tamu, foyer, koridor, dinding antara ruang makan dan ruang tamu. Pilih yang mana mahu dan fokus di kawasan itu sahaja.

Dalam tandas pun bukan halangan untuk menggantung gambar

Karakter Bingkai Sesuai Dengan Perabot

Jangan kita mabuk dengan segala aksesori yang ditawarkan. Perlu fokus dan tahu apakah yang kita mahu untuk dinding kediaman. Maklumlah adakala bila shopping, semua benda kita lihat cantik. Sudahnya bercelaru bingkai gambar di dinding rumah kita. Pastikan ia sesuai dengan ruang kediaman dan konsep yang mahu anda serlahkan. Anda juga boleh gabungkan dua warna seperti hitam-putih, emas -perak dan lain-lain. Cukup 2 warna je ok! Jangan overdose.

Emas  sesuai dengan konsep klasik, English dan gaya kontemporari,

Perak atau besi tahan karat – Kontemporari, moden klasik, urban dan minimalism.

Warna kayu – sesuai untuk tema berasaskan desa dan budaya

Warna hitam – sesuai untuk konsep dramatik, klasik dan moden.

Warna putih – masih lagi klasik, kedesaan atau scandinavian.

Ketinggian seragam

Ramai yang mengetuk dinding mereka ikut sedap je. Sudahnya hiasan dinding kediaman kita berterabur dan tidak terancang. Tidak ada titik fokus dan ruang nampak macam bersepah. Buruk pun ye. Mana satu nak dilihat. Letakkan satu aras maksimum bagi apa juga hiasan dinding. Selalunya dalam 7′ kerana ia sama tinggi dengan aras bingkai pintu.Jadi semua bingkai kita termasuk cermin akan nampak lebih kemas dalam 1 aras ketinggian.

Selalunya ia melibatkan gambar, lukisan atau aksesori yang agak besar dan memerlukan kawasan yang luas. Manakala bagi gambar sedang atau kecil yang memerlukan kita dekat untuk menikmatinya, ketinggian dalam sekitar 5′ – 6′ dari tengah gambar atau lukisan sudah memadai.

Susunan Sedap Dipandang

Kini pereka suka mempelbagaikan idea bingkai gambar di bawah satu konsep. Belilah apa sahaja rekaannya, tetapi pastikan di bawah 1 tema yang di sebut tadi. Ini akan memberi kesan yang lebih dramatik dan menarik. Rancang susunan gambar anda di lantai dahulu. Lihat yang mana perlu atas bawah dan tengah. Lihat cantik atau tidak dan praktikal atau tidak.

Kepelbagaian idea yang menjadikan hiasan dinding bukan sekadar menggantung gambar

Kini ramai yang suka membuat kelainan dalam menggantung gambar termasuk membuat larian gantungan berbentuk sudut yang unik dan seolah-olah mempunyai 1 kesinambungan. Bagaimana dengan anda?

Karakter Aksesori Dinding

Kombinasi dua warna dalam 1 gaya gambar hitam putih

Adakala kita kena bijak mengasingkan karakter hiasan. Ini termasuk lukisan, ukiran, gambar (foto) dan lain-lain lagi. Foto pula jika boleh asingkan dengan tema hitam putih dan warna.Ini memberikan satu ragam hias yang cukup isitmewa dan terancang.Bukan apa, setiap material yang disebut ini, mempunyai kekuatan dan daya penarik masing-masing. Jadi usah kita mencampur adukkan segala nilai seni ini dalam satu dinding. Rugi kita di situ. Jadi biarlah hala tuju hiasan dinding kita itu bertempat.

Antara grafika dan lukisan di susun dengan harmoni dan kita sendiri dapat lihat titik fikusnya.

Bagi mereka yang menetap di kediaman jenis High Rise’ seperti apartment atau kondominium, sudah semestinya ruang tempat menjemur pakaian antara ruang yang sangat penting.

Namun begitu, ruang tempat menjemur pakaian ini yang tersedia ada kalanya memiliki kekurangan sekaligus boleh mendatangkan masalah kepada pemilik rumah dari segi saiz keluasan ruang tersebut.

Ini kerana, saiz keluasan ruang tempat menjemur pakaian yang tersedia sempit dan sangat terhad. Jadi, sudah pasti ia akan mendatangkan masalah ketika untuk menjemur pakaian di ruang tersebut.

Sebagai solusi, apa kata anda menggunakan ampaian pakaian seperti ini untuk mengatasi masalah tersebut. Apa yang menariknya mengenai ampaian pakaian ini ia boleh dilipat dah tidak menggunakan ruang yang terlalu besar untuk memasangnya.

Bukan itu sahaja, untuk memasangnya juga tidak begitu rumit dan amat mudah untuk dikendalikan. Malah, ampaian pakaian ini sangat kukuh dan boleh menampung jumlah kain jemuran yang banyak dalam satu masa.

Manakala, harga yang dijual tidak terlalu mahal dan berpatutan jadi anda tidak perlu untuk berbelanja besar pun.

Foto: Facebook Pemburu Tiket Murah

Kreativiti dalam diri perlu ada dan penting untuk kita semua, lagi-lagi bila nak deko rumah bukan? Banyak contoh-contoh design yang kita boleh lihat dan ambil dari Google untuk menjadikan rumah kita cantik dan lawa. Bila dah jumpa banyak sangat design yang lawa, macam-macam idea ada, kita akan jadi keliru hendak mula mana satu. Di sini, saya akan cerita atau memberitahu tips-tips untuk meng-deko rumah menjadi gempak. Tetapi, janganlah sampai mengubah kesemua konsep dan rupa di dalamnya pula ya.

Pilih warna cerah untuk dinding di rumah anda.

Pemilihan warna dinding di rumah haruslah kita ambil warna yang cerah atau lembut. Ini kerana warna tersebut dapat membuatkan ruangan dalam rumah kita menjadi lebih luas. Dalam hal lain pula, warna cerah boleh mewujudkan suasana yang harmoni terhadap kediaman anda. Bila dikatakan warna cerah, tidak semestinya kita kena pilih warna putih. Warna peach atau hijau cerah, juga boleh. Dari aspek lain pula, mengambil warna cerah akan sentiasa menampakkan rumah kita nampak lebih bersih.

Bermain dengan tanam-tanaman atau kehijauan dalam kediaman kita.

Banyak yang kita jumpa di Google atau mana-mana laman sosial, untuk menceriakan rumah kita haruslah pandai dan bijak dalam membeli perabot rumah. Akan tetapi, kita boleh juga menggunakan tanaman-tanaman palsu untuk menampakkan keserian rumah kita. Kita boleh beli beberapa pasu-pasu bunga atau pokok-pokok, kemudian hiasi di sudut-sudut rumah kita. Cara lain pula, kita boleh membeli rumput-rumput palsu kemudian letakkan di mana-mana kawasan lantai yang ada di rumah kita. Rumput palsu tersebut, mungkin boleh digunakan untuk lap kaki kita. Tambahan lagi, tumbuhan-tumbuhan yang boleh digantung, kita gantungkannya di kawasan Lorong yang ada di rumah kita. Haaa, barulah nampak macam masuk ke dalam dunia fantasi. Boleh juga, kita sediakan satu rak asing dalam rumah kita, kita susunkan pasu-pasu yang ada tumbuhan atau bunga di atas rak tersebut. Tapi pastikan rak tersebut diletakkan di sudut atau tempat yang menarik pandangan apabila tetamu hadir ke rumah anda.

Baiklah, itu sahaja perkongsian yang saya dapat memberikan untuk anda semua tentang tips untuk menyerikan atau menceriakan dalam rumah anda.

Membaca adalah amalan yang mulia. Buku pula merupakan jambatan ilmu. Walaupun kini kita hidup di zaman e-pembaca, buku masih lagi menjadi pilihan sesetengah orang. Perasaan yang wujud ketika memegang dan mencium bau setiap helaian dalam buku amat berbeza jika hendak dibandingkan dengan tablet.

Buat pembaca tegar yang mempunyai koleksi yang banyak, salah satu hal yang merumitkan tentang hobi mereka ialah dimana mereka mahu menyimpan kesemua buku-buku tersebut? Nak beri pada orang, sayang. Tetapi timbunan yang semakin bertambah akan membuatkan kediaman nampak tidak teratur jika tidak mempunyai tempat penyimpanan yang sesuai dan mencukupi.

Penyelesaian yang jelas sudah tentulah menambah rak bagi menampung bilangan buku yang kian menggunung. Tetapi tahukah anda, banyak lagi cara kreatif yang boleh anda lakukan supaya koleksi anda tidak nampak boring dan hambar saja. Berfikir diluar kotak atau anda boleh saja ikuti idea-idea yang telah IMPIANA kumpulkan ini. Selamat mendeko!


Baja Organik Dari Batang Pisang Dan Yakult Untuk Hasikan Buah OVERSIZE

Kebiasaanya, ladang buah-buahan akan menggunakan baja kimia untuk menggalakkan tumbesaran dan racun kimia bagi mengelak serangga perosak seperti lalat buah dan kumbang. Tapi untuk anda yang ada dusun atau kebun buah sendiri, takkan lah bahan kimia juga menjadi pilihan anda? Apa kata kita berubah kepada sesuatu yang lebih organik dan semulajadi demi menjamin kesihatan yang baik.

Baja organik ini telah diamalkan oleh pekebun Thailand sejak dahulu lagi untuk mendapatkan hasil buah yang oversize. Lagi pun, untuk hasilkan baja buah oversize ini tidak memerlukan bahan yang rumit dan banyak. Berikut resepi untuk hasilkan baja buah oversize.

Bahan-bahan:
3 Kg batang pisang
1 Kg gula merah/molasses
1 botol kecil Yogurt/yakult

Cara-cara:
1. Pastikan anda pilih batang pisang yang masih belum berbuah dan buangkan 2-3 lapis kulit utama. Hiris empulur batang pisang menjadi saiz kecil
2. Masukkan empulur yang telah di hiris tadi di dalam beaks perapan dan masukkan gula merah berserta yougurt
3. Gaul rata keseluruhan bahan dan tutup rapat sebelum di peram untuk tempoh 7 hari
4. Selepas 7 hari perapan, tyapis dan simpai cecair atau baja yang dihasilkan di dalam botol kedap udara

Cara guna:
Campur 50ml cecair atau pati baja bersama 20 liter air tanpa klorin. Semburkan baja organik batang pisang ini pada keselurhan pokok terutamanya bahagian daun sehari sekali sama ada di waktu pagi atau petang.

Perancangan susun atur yang tertib serta penampilan baharu yang bold dan moden merupakan punca utama yang menjadikan kediaman lama ini tampil lebih menarik.

Lantai kayu dengan rona gelap yang telah menggantikan jubin retro kini mendominasi setiap ruang. Palet monokrom sempurna dilengkapi dengan perabot serta perhiasan moden menjanjikan kediaman yang nyaman dan selesa.

RUANG TAMU

SEBELUM

SELEPAS

Ruang bilik tidur utama juga menerapkan tema monokrom dengan lantai kayu yang samadan dinding serba putih menjadikan seluruh kawasan terlihat lebih luas dan lapang.

BILIK TIDUR UTAMA

SEBELUM

SELEPAS

Dapur kediaman pula tampil lebih terbuka dan besar dengan konsep terbuka dan limpahan cahaya semulajadi.

DAPUR

SEBELUM

SELEPAS

RUANG BEKERJA

SEBELUM

SELEPAS

Kebiasaanya daun ketapang atau nama saintifiknya Terminalia catappa diguanakan untuk tujuan membungkus makanan seperti tempe, tapai dan sebagainya. Namun, ramai tak tahu daun ketapang mempunyai nutrien yang baik untuk tanaman. Bagi yang mengamalkan amalan kebun hijau, daun ketapang boleh menjadi hormon penggalak akar dan booster. Ia mudah disediakan dan tidak memerluakn bahan yang rumit.

Hormon pengakaran ini boleh digunakan untuk:

1. Mempercepatkan proses tut pokok tanaman
2. Mengakarkan keratan batang pokok ( Tin, Rose, Mulbery)
3. Memulihkan pokok yang dialihkan
4. Menyuburkan tanaman yang mengalami kerosakan akar
5. Menyuburkan Medium Tanaman.

Cara Membuat Hormon Pengakaran:

1. Kumpulkan daun pokok Ketapang yang gugur. Pilih daun yang kekuningan dan masih segar..
2. Sukatannya ialah 1 kilo daun + 10 liter air
3. Ramas dan koyakkan helaian daun ketapang.
4. Rendamkan dalam air biasa minimum semalaman.
5. Simpan air rendaman yang mengandungi hormon daun Ketapang tadi.
6. Sisa daun yang direndam elok di letakkan pada pangkal pokok atau dalam pasu. Biarkan ia menjadi reput

Cara penggunaan hormon:

Pokok> Boleh disiram setiap hari pada tanaman.
Keratan > Rendam keratan dalam air hormon semalaman sebelum ditanam.

Catatan:
Perlu diingatkan air daun ketapang bersifat acidic.
Penggunaan dalam jangka panjang bisa menyebabkan media menjadi masam (pH rendah).

Dalam budidaya tanaman pokok tak kiralah tanaman apa pun ada dua jenis pemangkasan iaitu pemangkasan bentuk dan pemeliharaan. Pemangkasan bentuk dilakukan untuk mengawal tumbesaran tanaman manakala pangkasan pemulihan bagi tujuan produktiviti, pencegahan dan pengawalan penyakit dan sebagainya.

Utuk tanaman lemon, ke dua-dua jenis pemangkasan ini digunkan. Untuk peringkat usia 1-3 tahun, pemangkasan bentuk dilakukan untuk melatih dahan-dahan pokok lemon menjadi kuat. Dengan pemangkasan ini, kerangka atau cabang yang kukuh dan sihat dapat dibentuk dan secara tidak langsung tanaman mempunyai tahap imunisasi yang tinggi terhadap sesuatu penyakit

Cara memangkas pokok lemon


Cara Betul Untuk Buat Dekorasi ‘Table Setup’ Yang Cantik, Kena Tahu 3 Perkara Asas Ini

Sekiranya anda ingin membuat dekorasi meja makan di rumah anda, ada beberapa perkara penting dan kesilapan dalam melakukan ‘table setup’ yang perlu anda tahu.

Dalam episod Tip Impiana kali ini telah berkesempatan bersama tetamu jemputan, Encik Arif yang telah lebih 10 tahun menceburi bidang perancang majlis bagi berkongsi tip dan cara untuk dekorasi ‘table setup’ yang betul bersama para penonton setia IMPIANA.

Ketika sesi rakaman temu bual dijalankan, Arif memberitahu ada beberapa perkara asas penting yang semua perlu tahu sebelum mahu memulakan susunan dekorasi ‘table setup’ ini antaranya;

1.Saiz Meja

Adalah sangat penting untuk anda mengetahui saiz meja yang akan anda gunakan supaya susunan dekorasi ‘table setup’ bersesuaian dengan saiz dan ruang meja makan.

2.Jenis Majlis

Selain itu, anda juga perlu tahu jenis majlis atau acara yang diadakan supaya susunan hiasan dekorasi yang akan dilakukan bersesuaian serta mengikut tema majlis yang telah ditetapkan.

3.Tetamu Yang Hadir

Siapa para tetamu yang akan hadir pada majlis yang diadakan, susunan hiasan dekorasi pada ’table setup’ juga turut memainkan peranan penting. Ini adalah salah satu langkah bagi menggelakkan pemilihan barang dekorasi yang salah atau tidak ‘kena’ dengan tetamu yang hadir.

Sekiranya anda ingin mengetahui info lanjut mengenai cara untuk buat dekorasi ‘table setup’ yang betul, anda boleh tonton video penuh pautan di bawah;

Apabila memasuki bagunan atau kediaman, perkara yang paling kurang diberi perhatian adalah bahagian siling. Walaupun begitu, sebenarnya siling mampu memberi impak yang besar buat sesuatu ruang. Para designers juga sering merujuk kepada siling sebagai ‘dinding ke-5’, ini menunjukkan yang kemasan siling juga adalah sama penting untuk dipertimbangkan semasa proses ubah suai rumah.

PLASTER

Plaster merupakan bahan yang mesra alam, tahan lama dan kuat. Selain itu plaster juga merupakan bahan yang mempunyai pelbagai warna dan tekstur berbeza-beza agar mudah dibentuk dan dipadankan mengikut kesesuaian ruang.

PAPAN KAYU

Papan kayu sebagai kemasan siling memang jarang kita lihat di negara ini tetapi bukan bermaksud ia tidak wujud. Kayu dapat menambah karakter kediaman serta merta menjadikan ruang lebih sofistikated dan elegan. Selain itu, siling kayu juga mudah untuk dipasang dan dengan penjagaan yang rapi, ia boleh tahan dalam jangka masa yang lama.

CAT
Dengan mnegecat siling putih yang hambar, anda dapat memberikan life baru untuk sesuatu ruang. Cat pada siling haruslah dari jenis yang tahan lama bagi mengelakkan ia mengelupas dan retak. Lapisan perlindungan juga boleh disapu pertahanan yang lebih mantap selain mewujudkan kilauan reflektif.

 WALLPAPER
Kertas dinding yang ditampal pada siling adalah cara yang kreatif untuk menambah warna dan memberi mood pada mana -mana ruangan dirumah anda. Sebelum anda memasang kertas dinding pada siling yang kosong, pastikan ia betu-betul bersih dan rata. Pastikan anda menyapukan primer khas, dibuat khusus untuk digunakan bersama wallpaper agar kerja-kerja pemasangan berjalan dengan lebih lancar.

Mungkin sebelum ini, ada di kalangan anda yang pernah membuang ‘extension cord’ apabila ia sudah rosak dan tidak lagi boleh diguna pakai. Tambahan pula, masalah kerosakan pada ‘extension cord’ tidak dapat dikenal pasti sudah pasti ada yang terus sahaja membuangnya ke tong sampah.

Tetapi, tahukah anda sebenarnya ada cara mudah untuk membaiki ‘extension cord’ yang telah rosak. Jadi, jika anda mempunyai peralatan eletrik tersebut yang telah pun rosak, anda masih boleh membaikinya dengan cara yang sangat mudah.

Dalam episod Tip Impiana bersama Sis Letrik, kami tampilkan Cik Aqilah, pengasas dan pemilik Aiszzy Electronics Enterprise untuk berkongsi tip dan cara mudah untuk membaiki ‘extension cord’.

Pertama sekali, apa yang anda perlu lakukan adalah untuk mengenal pasti masalah kerosakan pada ‘extension cord’ anda. Kebiasaannya peralatan elektrik ini rosak berkemungkinan oleh kerana masalah ‘Life Wire’ putus atau longgar.

Kedua, peralatan yang diperlukan untuk membaikinya adalah menggunakan ‘Test Pen’ yang berfungsi untuk mengenal pasti arus elektrik peralatan elektrik dalam keadaan baik atau pun tidak.

Sekiranya anda ingin mengetahui bagaimana caranya untuk membaiki ‘extension cord’ ini, anda boleh tonton video penuh pautan di bawah;

Pisau antara peralatan yang paling penting di dapur. Nak potong daging, sayur, buah, bawang, kentang dan sebagainya semua perlukan penggunaan pisau. Memiliki pisau yang tajam pasti akan mempercepatkan tugasan memasak.

Pisau yang kerap digunakan dan tidak dijaga dengan betul, pasti akan tumpul. Kalau pisau dah tumpul, memang susah la nak potong bahan-bahan untuk memasak. Malah menurut kajian, lebih kerap terjadi ‘kemalangan di dapur’ akibat menggunakan pisau yang tumpul berbanding pisau yang tajam. Jadi kalau nak elak berlaku kecederaan yang tidak diingini, jom kita ikuti tips penjagaan pisau dapur yang dikongsikan di bawah ini.

1) Pisau Berkualiti – Perkara yang paling utama adalah membeli pisau yang berkualiti iaitu diperbuat dari jenis yang tidak mudah berkarat. Anda boleh pilih sama ada menggunakan pisau jenis stainless steel atau pisau yang diperbuat dari bahan keramik.

2) Kegunaan Yang Sesuai Dengan Fungsi – Pisau datang dalam pelbagai saiz dan fungsi yang berbeza. Pastikan anda tahu menggunakan saiz pisau yang berbeza mengikut fungsinya. Contoh pisau roti untuk memotong roti . Jangan pula anda guna pisau pemotong roti untuk memotong daging atau bahan makanan yang keras. Jika salah kegunaannya pasti pisau tersebut tidak akan tahan lama.

3) Jaga Kebersihan Pisau – Setiap kali selepas menggunakan pisau, pastikan anda cuci dengan bahan pencuci pinggan mangkuk dan air yang bersih. Selepas itu lap dengan kain yang kering dan bersih. Simpan pisau di tempat yang sesuai dan kering. Pisau yang dijaga dengan baik akan tahan lebih lama dan tidak mudah tumpul.

4) Kerap Mengasah Pisau – Pisau yang digunakan berulang-ulang kali, perlu diasah sekali sekala. Beli alat mengasah yang sesuai untuk mengasah pisau-pisau dapur yang telah mula menunjukkan tanda-tanda tumpul. Selalunya pisau pemotong daging yang perlu diasah dengan lebih kerap berbanding pisau-pisau lain.


Ini Cara Mudah Bina Kolam Hanya Menggunakan Batu Bata Dan Canvas

namun, itu tidak menyebabkan cita-cita en Amiruddin terpadam begitu sahaja. Keinginanya terus membara. Selepas melihat sekeping canopy yang bertakung air, En. Amiruddin mendapat ilham untuk mereka bentuk sebuah kolam cetek di atas lantai yang berturap. Ini cara-cara yang dilakukan En. Aminuddin untuk membina kolam ikan idamanya.

CARA BUAT KOLAM IKAN DIY

1. Bata tu dibersihkan dengan berus dawai untuk kurang kan permukaan tajam yang halus.

2. Untuk lavel 1, Susun bata tu ikut bentuk yg kita mahukan. Sebaiknya, jangan banyak selekoh macam pulau. Ia akan menyebakan kesukaran untuk membentuk lay out canvas. Bata yang Lavel 1 tak perlu di gam pada lantai. ia akan menyebabkan permukan jubin rosak.

3. Lupa nak bagi tahu gam tu beli dekat hardware. Sebiji macam gam silikon untuk atap zink yang guna gun. Tapi cakap kat kedai tu, nak yang kuat dan boleh lekat pada permukaan batu atau simen.

4. Untuk bata lavel 2, letakan gam diatas bata lavel 1 kemudian baru letakan bata lavel 2. Susun sehingga penuh lavel 2.

5. Lay out canvas. Gunakan canvas yang tebal. Canvas ni boleh di dapati di kedai hardware. Saya beli yang dijual ikut meter.

6. Hati-hati bentang canvas. Jangan paksa. Jika tidak, ia akan memudahkan camvas terkoyak atau bocor. Bila kedudukan canvas telah tetap seperti yang dimahukan, Gam kan hujung canvas pada bata level 2

7. Bila dah letakkan gam pada canvas, letakkan juga gam padabatu yang akan ditindih pada lavel 3.

SISTEM TAPISAN DAN PAM

1. Beli pam motor akuariuma yang berharga RM 50++. Nak beli yg mahal lagi elok keran ia lagi kuat kerana tekananya lagi tinggi . Secara tidak langsung, ia akan menyebabkan arus air lebih kuat di dalam kolam

2. Gunakan paip pvc yang warna kelabu. gunakan T joint untuk mengaggihkan saliran air ke penapis dan air pancut.

3. Sambungkan valve ke paip air pancut untuk control ketinggian air pancut. Jika kurang tekanan air ke air pancut, maka air akan pergi ke saluran paip ke penapis.

4. Hujung paip air pancut tu dtutup menggunakan stopper pipe. Tebuk la lubang pada batang paip ikut kreativiti untuk membentuk pancuran

5. Untuk filter, bekasnya saya guna bekas tapis berlubang macam untuk hamper. Kemudian diisi dengan kapas fiber yang dibeli dari kedai akuarium.

Kerusi kayu yang sebelum ini nampak buruk terus nampak ‘wow’ lepas di ‘makeover.’ Ramai yang masih simpan kerusi kayu lama ini sebab ada nilai sentimental. Jangan dibuang kerusi kayu klasik ini kerana ia boleh diubahsuai.

Siapa sangka kerusi kayu yang nampak buruk dan usang yang sebelum ini siapa pun tidak mahu memandang kini berubah wajah. Terus nampak mahal! Mari kita lihat hasil ‘makeover’ kerusi kayu yang sebelum ini nampak buruk akhirnya bertukar menjadi kerusi mahal.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

citrus cleaner. Citrus merupakan salah satu ejen pencuci yang kurang dipraktikkan oleh masyarakat kita. Citrus ialah buah yang sesuai dijadikan sebagai pencuci alternatif. Bau yang segar, mempunyai asid yang berfungsi sebagai pembunuh bakteria dan menghilangkan bau busuk

Nak kongsi cara buat natural all purpose citrus cleaner. Kulit limau rendam bersama cuka semalam dua minggu. Kalau ada pati minyak boleh retak beberapa titisan dan tambah rosmery jika suka. Dah cukup 2 minggu, boleh tapiskan dan air rendaman sedia untuk digunakan

Bancuh citrus cleaner yang teleh siap bersama air bertapis dengan nisbah 1:1.

P/S: Tak perlu bancuh semua pati. Bancuh ikut sukatan atau keperluan sahaja

Boleh gunakan untuk mebersihkan microwave, oven, peti ais, kabinet dapur, door knobs, kaunter dapur

Penggunaan bahan kimia secara berlebihan mungkin akan memberi kesan kepada kesihatan isi rumah, jadi untuk mendapatkan kediaman yang suci bersih tanpa membahayakan kesihatan, mari kita cuba gunakan bahan semulajadi yang mempunyai pelbagai kelebihan dan kegunaan ini.

Buah lemon bukan sahaja mengandungi kandungan vitamin C yang tinggi malah ia juga boleh digunakan sebagai bahan alternatif untuk pembersihan kediaman.

Seperti yang dikongsi Fyza Shah, ini antara kegunaan lemon untuk dapatkan dapur yang segar lebih lebih lagi ketika di musim perayaan :

10 Teknik Buat Dapur Segar Berkilat Guna Lemon

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya korban tak lama lagi. Mesti ruangan dapur berkecah dan kuat bau daging kan.

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

Boleh #Share tips dapur berkilat dengan lemon ni, mudah dan yang penting kita tak bazirkan lebihan lemon kita dah guna.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7- Kulit lemon kau jangan buang, letak dalam kabinet, segar je udara dalam kabinet. Tak hapak.

8- Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Lebihan lemon kau ambil dan gosok cuci papan pemotong supaya tak lekat bau ikan daging

10- Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon memudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik dan merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)

Seorang pemuzik, pasti akan teringin nak ada studio mereka sendiri. Ini kerana ia memudahkan mereka dalam apa-apa proses untuk menghasilkan sebuah karya tersendiri. Itulah sebabnya anda harus mempertimbangkan untuk mencipta studio rumah anda sendiri di mana anda boleh berlatih lagu anda atau merakam muzik anda sendiri. Dalam bahagian ini, saya akan membincangkan beberapa perkara yang perlu anda pertimbangkan semasa membuat studio rumah anda.

Pilih Tempat/Lokasi

Jika anda mempunyai ruang tambahan untuk studio rakaman, ini adalah tempat yang baik untuk bermula. Anda mesti memastikan bahawa anda tidak mengganggu mana-mana jiran anda atau sesiapa yang tinggal di rumah anda. Jika anda ingin memasang studio anda di tempat lain di tanah anda, cuba dirikan bangunan keluli dan tukarkannya menjadi studio. Lokasi adalah kritikal, jadi pastikan anda memilih ruang yang cukup besar.

Pengurangan bunyi

Jika anda bercadang untuk membuat banyak bunyi di studio rumah baharu anda, pastikan dindingnya kalis bunyi. Ini bukan sahaja akan membantu anda mengurangkan bunyi bising, tetapi ia juga akan membolehkan anda mengelakkan bunyi di luar.

Beli Peralatan

Kerana ini adalah studio anda, peralatan yang anda pilih terpulang sepenuhnya kepada anda. Jika anda ingin memanfaatkan studio rumah anda sepenuhnya, jangan teragak-agak untuk menggunakan beberapa alat yang lebih mahal. Jangan bazirkan wang anda untuk barangan yang anda tidak akan gunakan; sebaliknya, tetapkan strategi dan melabur dalam beberapa peralatan yang akan membantu anda menghasilkan sesuatu yang menarik.

Jadikan Ia Lebih Selesa

Anda berkemungkinan besar akan menghabiskan banyak masa di studio rumah anda, jadi buat ia seselesa mungkin. Pertimbangkan untuk membeli beberapa sofa untuk tetamu duduk semasa melawat studio anda, serta kerusi yang bagus dan selesa. Lebih selesa anda, lebih lama anda boleh tinggal di studio dan menghasilkan sesuatu yang menakjubkan.

Peribadikan Ia

Nasihat terakhir kami untuk sesiapa sahaja yang ingin menubuhkan studio rumah mereka sendiri ialah menjadikannya seunik mungkin. Ini adalah studio anda, oleh itu anda ingin mendapat inspirasi semasa anda berada di sana. Jika seni memberi inspirasi kepada anda, sediakan lukisan yang hebat; jika pemuzik lain memberi inspirasi kepada anda, sertakan sistem bunyi dan pantau supaya anda boleh mendengar muzik mereka dan mendapat inspirasi. Dengan beberapa sentuhan peribadi, anda sepatutnya dapat memastikan kejayaan ruang.

Dengan itu, anda sudah tahu cara-cara untuk menghasilkan sendiri studio anda. Semoga kepada pemuzik di luar sana, dapat menghasilkan, bukan sahaja studio, tetapi hasil karya mereka yang bagus dan lagi mantap.


Cara Kebun Organik Paling Mudah Dan Tak Perlu Siram

Aquaponics adalah sistem agrikultur yang sangat mampan. Ia menggabungkan akuakultur dan hidroponik yang telah mula di perkenalkan pada 1970-an. Ia merupakan sistem tanaman berulang di mana air dari kolam ikan digunakan bagi membasahi medium tanaman. Disamping itu juga, sisa dari ikan turut digunakan sebagai nutrien untuk keperluan tumbesaran tanaman.

Tanaman juga mempunyai peranannya yang tersendiri pada keseluruhan sistem aquaponics ini. Ia berupaya menjadi penapis biologi untuk air dari kolam ikan yang digunakan bagi tujuan membasahi medium tanaman. Secara tidak langsung,proses ulangan air dalam kitaran akan dihantar bersih ke tangki ikan semula.

KEBAIKKAN SISTEM AQUAPONICS

1. Mengurangkan kadar penggunaan air
Melalui sistem aquaponics, anda boleh mengurangkan kadar penggunaan air lebih dari 80% untuk tujuan penyiraman tanam. Ini kerana, kuantiti air yang digunakan bagi tujuan siraman tanaman akan dipulang semula ketangki ikan. Keperluan air hanya perlu di tambah terus ke dalam kolam ikan sekurang-kurangnya seminggu sekali atau jika berlakunya penyusutan isi padu.

2. Hasilkan protein dan nutrien dalam satu masa
Melaui sistem ini, anda dapat menghasilkan satu set keperluan makan lengkap dengan tersedianya nutrien dari tanaman dan protein yang dibekalkan oleh ikan.

3. Tiada kegunaan bahan kimia
Di dalam sistem aquaponics, penggunaan bahan kima berbahaya terutamanya bagi tujuan pembajaan dan meracun tanaman amat di tegah sama sekali. Ini kerana ia akan memberi kesan kepada hidupan akuatik. Oleh itu, ia merupakan salah satu cara untuk anda memastikan tanaman anda bebas dari sebarang bahan kimia terjadual.

4. Tanaman mudah hidup
Jika anda sering mempunyai masalah tanaman cepat mati dek kekangan masa untuk menyiram. Tidak lagi dengan sistem aquaponics ini. Selagi sistem berfungsi dengan baik, siraman dilakukan 24 jam setiap hari. Tambahan, medium tanaman yang digunakan seperti leca (butiran tanah liat yang telah di bakar pada suhu tinggi) menjadi kunci utama dalam memastikan pertumbuhan yang mampan

5. Kurang ancaman penyakit dan serangga
Kebanyakkan penyakit pada tanaman berpunca daripada medium tanaman iaitu tanah. Namun dengan penggunaan medium leca dan air, risiko ancaman serangan penyakit dan serangga yang banyak berpunca dari tanah dapat dielakkan.

6. Pelbagai jenis tanaman dan ikan dihimpun dalam satu sistem
Walaupun dalam ruang yang kecil, pelbagai jenis tanaman dapat diusahakan. Ini kerana sistem yang mudah diselenggara memberi toleransi yang tinggi untuk pelbagai jenis tanaman dalam satu masa.

7. Keadah berkebun tanpa perlu kotor
Dewasa ini, ramai minat berkebun namun tidak suka bergelumang dengan kotor terutamanya tanah. Jadi, bagi anda yang mempunyai masalah tersebut, sistem aquaponics adalah pilihan terbaik kerana sistem ini tidak menggunakan medium tanaman tanah dan ia mudah diselenggara.

8. Sistem agricultur yang sangat ekonomi
Untuk memiliki sebuah sistem aquaponics yang lengkap memang memerlukan modal yang agak banyak diperingkat awal pembinaan. Namun, selepas sistem berjaya diusahakan dan dapat dituai ia berupaya mejimatkan kadar pembelanjaan anda bukan sahaja dapur malah pengurusan berbanding konvensional. Tiada penyediaan baja dan racun serangga secara rutin, tambahan penggunaan air juga dapat dijimatka.

Kali ini IMPIANA kongsikan 7 tip dan cara pilih kamera CCTV terbaik untuk rumah anda.Kamera pengawasan CCTV kini menjadi satu kepentingan dalam setiap kediaman.

Kini, bukan di premis mahupun kawasan komersial sahaja yang mempunyai CCTV. Rumah juga penting untuk keselamatan seisi keluarga. Seiring dengan kemajuan sistem pengawasan, kamera pngawasan litar tertutup (CCTV) bukan lagi sekadar kamera dan perakam. Di masa kini, ia menawarkan tahap keselamatan yang lebih tinggi dengan ciri-ciri seperti audio, suara, pengecaman wajah dan inframerah, serta rakaman waktu malam yang berkualiti tinggi. Dengan pelbagai pilihan serta spesifikasi, anda memang rambang mata kerana banyak rekabentuk dan kemampuan kamera yang anda boleh pilih. Oleh itu, pemilihan kamera pengawasan yang sesuai untuk keperluan anda adalah penting kerana boleh mengoptimumkan kelebihannya.

Di sini, IMPIANA kongsikan tujuh perkara asas yang anda perlu pertimbangkan sebelum pasang kamera CCTV di rumah.

Penting untuk anda menilai keperluan anda sebelum mendapatkan kamera pengawasan. Tanya diri anda – kenapa saya perlukan CCTV dan apa yang saya ingin lihat di kamera? Nak pasang luar atau dalam rumah? Berapa harganya? Selain itu, anda juga perlu ambil kira jenis CCTV yang bersesuaian dengan rumah anda. Setiap CCTV mempunyai ciri-ciri yang unik – ada yang sesuai untuk kediaman manakala ada yang sesuai digunakan untuk premis perniagaan.

Sebelum memilih CCTV yang terbaik untuk rumah anda, anda perlukan pertimbangkan jenis kamera, lensa, resolusi, zoom bahkan penglihatan malam inframerah.

Jenis kamera
Ada tiga jenis kamera CCTV yang anda boleh pilih. Kamera analog adalah lebih mampu milik berbanding kamera berdefinisi tinggi (HD) atau kamera protokol internet (IP camera). Walaupun resolusi imejnya rendah, ia tidak kurang hebatnya dalam membuat mengecam kehadiran orang dan mengawasi kawasan rumah anda.

Kamera HD dan IP merupakan yang terbaik di pasaran kerana kamera jenis ini menghasilkan imej beresolusi tinggi. Kamera-kamera ini sangat sesuai untuk membuat pengecaman nombor, orang dan rakaman bukti untuk kegunaan mahkamah. Premis perniaagaan selalunya memilih untuk memasang kamera IP atau kamera Turbo berkualiti tinggi.

Anda juga boleh pertimbangkan jika anda mahukan kamera yang boleh berputar, mengiring dan menyorot, pandangan 360 darjah, serta kemampuan zoom.

Resolusi
Resolusi yang tinggi dan tajam memastikan imej serta rakaman yang sempurna. Ia menentukan sejauh mana kamera itu boleh melihat dan membuat pemantauan. Bukan itu sahaja, ia membolehkan kamera CCTV untuk mengekalkan imej beresolusi tinggi walaupun telah dizoomkan secara digital. Kamera IP mempunya resolusi tertinggi kira-kira 8MP, kamera jarak pertengahan mempunyai resolusi antara 5MP hingga 8MP manakala kamera jarak dekat mempunyai resolusi sekitar 2MP.

Selain itu, luas kawasan yang anda pantau akan menentukan resolusi kamera yang anda perlukan. Kawasan yang lebih luas memerlukan resolusi kamera yang lebih tinggi untuk memastikan imej dan rakaman tidak pecah, kabur atau cacat. Kamera statik adalah sesuai untuk kawasan yang kecil seperti ruang tamu kerana anda tak perlukan imej yang beresolusi tinggi.

Penglihatan malam inframerah (Infrared night vision)
Ciri penglihatan malam inframerah membolehkan CTV untuk ‘melihat’ pada waktu malam. Sama seperti resolusi kamera, ia juga menentukan panjang fokus. Lagi banyak cahaya merah, makin jelas rakamannya. Beberapa jenis CCTV profesional juga dilengkapi dengan kemampuan untuk merakam imej dan video yang jelas walaupun dalam gelap. Kalau anda nak pasang kamera jenis ni, pastikan anda tak letakkan ia di belakang tingkap atau sebarang cermin kerana cahaya inframerah boleh menyebabkan silau atau pantulan IR.

Zoom
Satu lagi komponen CCTV yang paling penting ialah kemampuannya untuk zoom (membesarkan dan mengecilkan rakaman). Terdapat dua jenis zoom – zoom optikal dan zoom digital. Ini ditentukan oleh jenis lensa kamera CCTV anda.

Zoom digital boleh dilakukan pada rakaman lansung atau tak lansung dan ia dibatasi oleh resolusi kamera. Zoom optikal pula bertindak seperti binokular. Ia boleh melihat imej yang lebih jelas berbanding dengan zoom digital kerana ia menggunakan lensa zoom yang sebenar.

Macam yang kami dah terangkan tadi, anda perlu pastikan di mana nak letakkan CCTV tersebut. Kalau nak pasang di luar rumah, anda mesti pasang CCTV yang tahan lasak dan sesuai untuk pelbagai jenis cuaca. Contohnya, CCTV yang beroperasi di persekitaran yang sangat sejuk mempunyai pemanas built-in yang membolehkannya beroperasi walaupun dalam keadaan yang mencabar. Untuk iklim tropika seperti Malaysia, anda perlu memilih kamera CCTV yang melindungi komponen elektronik daripada hujan dan kelembapan.

Kebiasaannya, kamera CCTV di pasang berhampiran pintu masuk seperti pintu depan atau pintu pagar. Ia juga boleh dipasang di ruang rumah anda yang paling gelap. Ini untuk memastikan kawasan ini tidak dicerobohi oleh sesiapa. Sekiranya anda memantau ruanganan yang lebih besar, kamera boleh sorot (pan-tilt) membolehkan lensa mengikuti objek yang bergerak ketika memantau kawasan tersebut.

Terdapat pelbagai jenis penyimpanan data untuk CCTV anda. Anda boleh dapatkan simpanan memori dari 16 GB hingga 1 TB. Bukan itu sahaja, kapasiti penyimpanan dapat ditingkatkan dengan menambahkan cakera keras tambahan (harddrive) atau dengan memasang CCTV anda ke peranti penyimpanan rangkaian tanpa had. Di samping itu, ingat bahawa kamera beresolusi tinggi memerlukan penyimpanan data yang besar. Oleh itu, kad memori sahaja tidak akan mencukupi.

Harga CCTV berwayar adalah jauh lebih murah berbanding dengan CCTV tanpa wayar (CCTV wireless). Selain itu, penyambungannya juga adalah lebih baik kerana wayarnya disambungkan ke DVR melalui kabel sepaksi. Ini menjadikannya lebih baik dari kamera CCTV tanpa wayar.

Sebaliknya, kamera tanpa wayar adalah mudah alih dan mudah untuk dipasang dan dibawa ke mana-mana sahaja. Oleh kerana ia mudah alih, anda juga boleh mengubah kedudukannya. Walau bagaimanapun, ia perlu diselenggara dari semasa ke semasa kerana ia dikendalikan dengan bateri. Anda juga perlu memastikan bahawa jalur lebar internet anda boleh menampung kamera tersebut. Jika kita lihat pada kelebihannya, ia masih boleh berfungsi sekiranya bekalan elektrik terputus. Dengan sistem bateri sandaran, ia dapat memaksimumkan keselamatan rumah anda jika ada penceroboh.

Ciri lain yang perlu dipertimbangkan adalah kemampuannya untuk melakukan siaran lansung. Ia membolehkan pemantauan jarak jauh di mana ia menghantar isyarat ke telefon bimbit, peranti mudah alih atau komputer anda untuk tontonan langsung.

Kelajuan internet yang saya perlukan untuk CCTV
Anda perlukan kelajuan internet yang tinggi kerana jika anda gunakan storan awan (cloud storage) untuk menyimpan rakaman, speed internet untuk CCTV mungkin akan memperlahankan kelajuan internet rumah anda.

Bila dah ada CCTV, anda mestilah nak tahu jika ia berfungsi dengan baik atau tidak kan. Macam ni caranya:

Pantau CCTV melalui telefon pintar
Anda boleh gunakan telefon pintar untuk melihat sekiranya pengawasan CCTV anda masih hidup atau telah dimatikan sekiranya CCTV anda disambungkan ke telefon pintar atau peranti.

Periksa rakaman CCTV
Periksa DVR yang menyimpan rakaman CCTV. Anda boleh putar semula rakaman untuk melihat semula masa serta waktu yang anda inginkan. Dari rakaman tersebut anda boleh tahu sekiranya CCTV berfungsi dengan baik dari masa ke masa, dan anda juga boleh tahu jika ia telah dimatikan. Jika rakamannya nampak seperti rosak, sudah tiba masanya untuk anda selenggara CCTV atau dapatkan yang baharu.

Periksa skrin pada monitor CCTV
Jika anda tak nampak sebarang rakaman, ini bermakna CCTV tidak berfungsi dengan baik atau telah dimatikan.

Periksa inframerah CCTV
Fungsi infrared juga boleh memberitahu anda sekiranya CCTV hidup atau mati. Ini kerana infrared berfungsi untuk merakam sudut tertentu pada CCTV anda.

IMPIANA dah kongsikan 7 cara pilih pengawasan CCTV yang bagus untuk rumah anda, kini anda boleh dapatkan kamera pengawasan yang paling sesuai untuk keperluan anda. Memang rambang mata sebab ada banyak sangat pilihan dan fungsi, tapi berbaloi kerana ia menjaga keselamatan rumah dan seisi keluarga anda. Semoga berjaya dan kongsikan pengalaman pasang CCTV di rumah dengan kami!.

Meja konsol sememangnya menjadi satu perabot pelengkap gaya di kediaman. Lokasinya selalu terletak di pinggir pintu masuk utama, di penghujung koridor atau terletak di anrara ruang makan dan ruang tamu anda. Namun adakah kita perlu perabot yang cantik menawan ini?

Persoalannya apakah yang perlu kita letak dan hias di meja konsol seumpama ini? Pereka selalunya memilih reka bentuk yang selari dengan konsep ruang. Daripada klasik, ke vintaj, ke urban dan beberapa konsep popular yang lain. Meja konsol bertindak untuk menjadi tempat anda menempatkan gambar-gambar keluarga, pewangi rumah yang menyambut kita sewaktu memasuki ruang atau sekadar menempatkan bekas untuk meletak kunci kereta atau kunci rumah terutama kepada anda yang pelupa.

Selalunya set konsep disempurnakan dengan sepasang kerusi di kiri kanan konsol. Awas kerusinya pun perlu selari konsep dengan meja konsol agar tidak nampak janggal. Ramai juga yang menambah cermin muka pada dinding di atas meja konsol. Dapat juga dijadikan tempat last touch up anda sebelum keluar rumah bukan! Diapit oleh lampu meja dan dihias dengan pelbagai aksesori.

Ada juga seperti kawan kita yang menempatkan pelbagai keperluan asas kediaman di dalam meja konsep termasuk bill elektirk , air dan sebagainya. Ruang yang ada juga dijadikan tempat meletak gebar dan pelbagai barangan keperluan harian di kediaman. Dari permukaan sempurna, ke karakter rustik, meja konsol sememangnya banyak manfaat pada anda. Simple-simple je di IMPIANA.

Bagi yang tidak berkemampuan, tidak salah untuk menyewa semantara menunggu peluang untuk memiliki kediaman sendiri. Namun, jangan teralu selasa untuk terus menyewa. Ini sebabnya:

1. KADAR SEWAAN SEMAKIN MENINGKAT

Nilai hartanah semakin meningkat. Tambahan dengan penyediaan kemudahan disesuatu kawasan perumahan, ia mendorong kepada peningkatan nilai haratanah tersebut. Oleh itu, sebagai pemilik ini lah peluang untuk mereka menaikan harga sewaan terutamanya apabila wujudnya permintaan yang tinggi. Jika anda menyewa terutamanya dalam tempoh lebih 5 tahun, tidak mustahil pemilik bakal menaikkan sewaan sekali ganda. Ada juga, pemilik yang akan menaikkan harga sewaan setiap kali kontrat diperbaharui. Jika anda tidak akur, maka pencarian rumah sewa lain perlu dilakukan.

Sanggup kah anda terus hidup nomad berpindah randah setiap kali pemilik mengambil keputusan untuk menaikkan harga sewaan? Tambahan, masih adakah lagi harga sewaan yang sama pada ketika itu? sudah pasti ramai pemilik turut menaikkan harga sewaan. Jika ada pun, mesti kondisi tidak sama dengan rumah yang disewa sebelumnya.

2. BUKAN HAK MILIK

Selain kenaikkan nilai hartanah, sudah pasti anda mengimpikan kediaman yang boleh direka atau diubah suai mengikut cita rasa sendiri. Namun, kebiasaanya pemilik mempunyai terma dan syarat dalam menyewa dan anda perlu akur. Yang paling pasti, untuk menebuk lubang pun tidak dibenarkan.

Ada juga yang beranggapan “rumah sewa, nak buat apa pun rugi”. Betul tak? hal ini membataskan anda untuk mencipta “rumahku syurgaku”. Jika anda mempunyai kediaman sendiri, apa sahaja yang anda ingin lakukan itu menjadi hak.

3. ASET JANGKA PANJANG

Membeli rumah sudah pasti akan menyebabkan anda menangung hutang dalam jangka yang lama. Tapi harus diingat, hartanah merupakan aset yang berkembang. Saban tahun nilainya meningkat. Kenapa perlu rasa rugi untuk berhutang di sebuah hartanah?

Jika di masa hadapan, anda ingin pindah ke lokasi lain dan tidak berniat untuk menyewakan kediaman tersebut, jualkan sahaja dan hasilnya boleh digunakan untuk membeli aset baru di lokasi yang bersesuaian dengan keperluan anda

4. TAWARAN MENARIK KERAJAAN DAN PEMAJU

Banyak usaha yang telah dilakukan oleh kerajaan melalui sokongan pemaju. Seperti contoh skim rumah pertama, skim bayaran mudah pinjaman dan sebagainya. Usaha ini dilakukan untuk memberi peluang kepada anda yang belum memiliki hartanah sendiri untuk memperolehnya tanpa rasa terbeban. Apa kata rebut peluang ini.


Ini Barang-Barang Yang Anda Perlukan Untuk DIY Pintu Kabinet Dapur Aluminium Sendiri

Sempena perintah berkurung COVID-19, boleh lah siapkan perkara yang tertangguh di dapur ni. Table top dah bertahun siap dan tak berpintu

Nasib baik barang kerperluan dah beli awal. Sepatut nak buat bahagian pintu sahaja. Tapi dah alang cuti panjang, saya buat semua. Asalnya bahagian dalam nak guna aluminium, tapi ada lebihan kayu terdahulu yang dibeli untuk buat build-in wardrobe, saya habiskan dan bina dari bahan yang ada.

Lagipun ni 1st time sy buat pintu aluminium. Untung pakai aluminium ni. kita boleh tukar warna pintu tu dengan mudah. Boleh pakai macam-macam material dan warna.

Untuk bahagian wall cabinet. Saya beli 2nd hand kedai perabot. RM 25 satu set satu pintu. Asal hotel punya. pakai je la dulu. Nak tunggu mood nk buat sendiri tah bila la. tp akan datang nak buat jugak jenis full height.

harap apa yg sy share boleh bagi idea dan manfaat pada semua .

kos keseluruhan :

FRAME
– Aluminium 1 x 2 hollow – RM 32.40/Sebatang (3 batang) = RM 97.20
– PVC center braket – RM 0.20 ( 30pcs) = RM 6.00
– L corner bracket – RM 0.40 ( 16 pcs) = RM 6.40
-Screw RM 0.05 ( 100 pcs ) = RM 5.00

PINTU
– Aluminium kitchen cabinet profile Rm 33.70 ( 3 pcs) = RM 101.10
– Aluminium kitchen cabinet profile handle 1 btg = RM 47.20
– L bracket rm 1.10 ( 30 pcs) = RM 33.00
– Soft closer hinges rm 1.20 ( 16 pcs ) =RM 19.20
– composite panel hitam 1 keping =RM 90
– screw rm 0.05 (100pcs) = RM 5.00

* kesemua aluminium datang dengan 20′ panjang.

Kedai barang yg saya beli
1. YIT LOONG BUILDING MATERIAL SDN
SUNGAI CHUA ( SUPPLIER ALUMINIUM DAN ALUMINIUM ACCESSORIES)

2. DRAGON CITY CONSTRUCTION SDN BHD
SUNGAI CHUA KAJANG ( SUPPLIER ALUMINIUM DAN GLASS )

Setting frame aluminium sebab tabletop tak berapa lurus. Table top saya upah indon buat sebelum ni

Setting frame ni paling rumit sebab concrete table top tak rata. Lubang-lubang kecil nanti saya tutup dengan silicon / sealer / cement

final setting aluminium frame

Dish rack pun dah lama beli. Boleh setting siap2 sementara pasang partition tu

saya guna cat apa yang ada

Setting drawer slide untuk masukkan rak

Tengah setting partition dalam

rak ni saya dah buat awal-awal dulu guna kayu pine.

ni first time buat.ada 2-3 part yang salah potong salah ukur, aluminium profile untuk part pintu slot in je la masuk

L angle bracket untuk pegang aluminium profile

Dah siap satu pintu. Masih banyak kecacatan disitu

Tebuk lubang untuk pasang soft closer hinges.

dah siap pasang soft closer hinges. Dulu bila dengar soft closer misti mahal. Rupanya RM 1.20 je. Yang mahal sikit Rm 2.00

siap satu pintu

composite panel utk permukaan pintu.mudah utk potong.guna pisau je.  Da macam-macam warna. Tapi kedai yang saya beli tak banyak pilihan

Seperti sedia maklum, idea dan konsep bagi rancangan Impiana Makeover Ruang Selebriti ini adalah untuk mengetengahkan hasil dekorasi makeover di kediaman para selebriti tanah air yang telah dilakukan oleh bersama barisan pakar pereka hiasan dalaman tempatan.

Menerusi episod ketiga rancangan Impiana Makeover Ruang Selebriti yang dihiasi dengan Ella Furniture telah menyaksikan transformasi dekorasi makeover di kediaman selebriti Karl Shafek.

Dalam episod kali ini, Karl telah memilih ruang tamu dan makan di kediamannya sebagai ruang pilihan bagi melakukan transisi perubahan hasil dekorasi yang sedia ada di rumahnya.

Maklum Karl, untuk dekorasi hiasan dalaman kediamannya sedia ada ketika ini adalah berkonsepkan maskulin dan dia juga turut memiliki sebanyak 22 ekor kucing peliharaan di kediamannya.

Bagi merealisasikan transformasi dekorasi makeover di ruang berkenaan, Karl memberitahu dia menginginkan dekorasi makeover yang berkonsepkan klasik dan retro.

Ketika sesi temu bual oleh hos rancangan Impiana Makeover Ruang Selebriti, Catriona Ross di samping pakar pereka hiasan dalaman, Ben Firdaus bersama pengasas Ella Furniture, Puan Ella Alway telah mencadangkan pemilihan material sofa yang anti-cakar dan ‘easy clean’.

Jelasnya, pemilihan material seperti ini sangat penting dan sesuai untuk persekitaran kediaman Karl yang mempunyai haiwan peliharaan kucing di rumah.

Anda terlepas untuk melihat bagaimana hasil dekorasi makeover yang telah dilakukan di kediaman selebriti pilihan Karl Shafek? Jangan bimbang, anda boleh menonton kembali kesemua episod rancangan Impiana Makeover Ruang Selebriti di On Demand.

Siapakah pula selebriti pilihan untuk episod akan datang? Jadi jangan lupa untuk saksikan rancangan Impiana Makeover Ruang Selebriti pada setiap hari Jumaat, jam 10 malam di saluran Astro Ria.

10 Petua Dapur Segar Hanya Dengan kelebihan Lemon. Penggunaan bahan kimia secara berlebihan mungkin akan memberi kesan kepada kesihatan isi rumah, jadi untuk mendapatkan kediaman yang suci bersih tanpa membahayakan kesihatan, mari kita cuba gunakan bahan semulajadi yang mempunyai pelbagai kelebihan dan kegunaan ini.

Kelebihan buah lemon bukan sahaja mengandungi kandungan vitamin C yang tinggi malah ia juga boleh digunakan sebagai bahan alternatif untuk pembersihan kediaman.

10 Teknik Buat Dapur Segar Berkilat Guna Lemon

Semalam Kak Fyza duk belek majalah Impiana keluaran Jun lepas. Baru perasan ada teknik bagus ni. Lagi -lagi kita nak sambut raya korban tak lama lagi. Mesti ruangan dapur berkecah dan kuat bau daging kan.

Kak Fyza percaya pada bahan asas semulajadi semua berguna janji kita tahu dan ada ilmunya. Lepas ni korang beli lemon selain untuk masakan atau buat air detox, sebaiknya tidak terus dibuang lebihan lemon tu. Banyak sangat kegunaan.

1- Segarkan peti sejuk
Lemon di potong dua, kulitnya kita kikis dan masukkan ke dalam peti sejuk

2- Loyang karat
Gosok lemon pada loyang yang berbau atau untuk hilangkan kesan karat

3- Pisau dan spatula
Cuci dengan lemon, sebab pisau dan spatula rupanya tak sesuai terlalu kerap kita basuh dengan sabun.

4- Jari kuning berkunyit
Yang ni campurkan lemon dengan baking soda, buat macam doh. Uli kat jari tangan sampai kesan kunyit hilang

5- Jendela berdebu
Ambil lemon kemudian campurkan pada baking soda, tambah air secukupnya. Basuh jendela dengan air campuran tadi. Berkilat memancar cermin tu nanti.

6- Kilatkan lantai
Campurkan lemon dan cuka, mop la sampai lantai bersih. Berkilat kilat lantai dapur.

7- Kulit lemon kau jangan buang, letak dalam kabinet, segar je udara dalam kabinet. Tak hapak.

8- Kalau lantai masih hanyir bau ikan daging, lepas kau siap mop, kau perah lemon sebagai penyudah.

9- Lebihan lemon kau ambil dan gosok cuci papan pemotong supaya tak lekat bau ikan daging

10- Kalau cawan kau ada kesan kopi hitam hitam tu, kau gosok je dengan lemon dan bilas. Memang hilang.

Ini rupanya sebab yang Kak Fyza cari sendiri macam mana lemon memudahkan kerja kita kat dapur.

Kelebihan lemon:
1- Mampu menjadi agen pembersih yang sangat bagus dan hebat sama macam cuka

2- Bauan sitrus dari lemon memberi kesegaran dan kesan energetik pada kita

3- Asid didalam lemon bersifat anti bakteria, anti septik dan merupakan pencerah semulajadi .

4- Minyak yang terdapat pada lemon boleh mencuci dengan bersih dan memberi kesan kilatan. (Konsep hanya minyak menarik kotoran berminyak)

Pameran yang hebat dan yang terbaik seni bina paling canggih dan reka bentuk dalaman merentasi Rantau Asia Pasifik.

Halaman telah lama memainkan fungsi penting dalam reka bentuk kediaman, mengawal cahaya, naungan dan penggunaan ruang. Berabad-abad tradisi sebagai inspirasi kontemporari, kini arkitek mula menyedari laman mampu menghidupkan semula suasana dalam sesebuah kediaman. Kajian yang cukup mengagumkan 25 kediaman di seluruh rantau Asia Pasifik mempunyai rumah dari Australia, Taiwan, Malaysia, Indonesia, Thailand, Filipina, Singapura, India, Vietnam dan Sri Lanka. Rumah pilihan yang dirangkumkan oleh fungsi halaman, buku ini terdiri daripada lima bab – ciri privacy; ruang sosial; garis pandangan; udara, cahaya dan teduh; dan sempadan yang kabur – yang digambarkan kaya dengan fotografi serta ilustrasi seni bina yang memperlihatkan kedudukan halaman dalam pelan lantai lebih jelas. Mempamerkan peluang gaya hidup yang unik yang diberikan oleh reka bentuk halaman kontemporari ini, adalah sumber inspirasi untuk sesiapa sahaja yang berminat dalam kehiduapan yang lebih terbuka dan semula jadi. Penulis Courtyard Living,Charmaine Chan adalah Editor Reka Bentuk Morning Post di South China. Beliau memulakannya kerjaya kewartawanan di Sydney, mengejar kerjaya di Tokyo dan berpindah ke Hong Kong pada tahun 1997 menyertai Morning Post. Beliau hanya memberi tumpuan pada seni bina dan reka bentuk di Asia sahaja.

Pastinya buku Courtyard Living ini menjanjikan kepuasan untuk pencinta reka bentuk dalaman dan luaran yang cukup luar biasa untuk menikmati kelebihan sentuhan pakar seni bina yang pasti telah menzahirkan nikmat dunia yang cukup magis.


Sudu Dan Garfu Sebenarnya Teknologi Yang Moden Tapi Sudah Ada Di Masa Lepas

Tahukah kamu semua? Sebenarnya, sudu dan garfu ini, telah ada sejak dulu lagi, malahan, sebelum zaman teknologi ada lagi. Sudu dan garfu ini adalah peralatan makanan yang kita semua akan cari apabila hendak makan. Tidak kisahlah di restoran mahupun di rumah. Jadi, pada hari ini, saya akan menceritakan sedikit demi sedikit tentang sudu garfu ini.

SUDU

Hampir semua orang telah menggunakan sudu untuk sesuatu yang berkaitan dengan makan. Sudu digunakan untuk mendapatkan makanan yang sukar digenggam dan dicapai dengan tangan. Tidak seperti pisau dan garpu, yang mengandungi kepingan, sudu semula jadi boleh dibuat daripada barangan yang terbentuk secara semula jadi seperti cangkerang atau batu.

Walaubagaimanapun, bukti arkeologi mendedahkan bahawa sudu telah digunakan untuk tujuan keagamaan seawal 1000 SM di Mesir purba. Sudu ini dibina daripada gading, kayu, batu permata, dan batu tulis, dan ia dihiasi dengan hiasan dan hieroglif. Sudu yang diperbuat daripada tembaga dan perak di seluruh empayar Yunani dan Rom masih digunakan sehingga kini.

GARFU

Garfu pula, seperti sudu dan pisau, dianggap tidak bergaya pada abad keempat, dan digunakan secara eksklusif oleh golongan bangsawan semasa zaman Byzantine. Walau bagaimanapun, garfu menjadi lebih popular kerana saiz dan reka bentuknya mendapat sokongan daripada setiap kumpulan yang berbeza. Dari segi reka bentuk, garfu telah mengalami beberapa semakan. Pada mulanya, garpu hanya mempunyai dua batang (cabang), kemudian tiga batang, dan akhirnya empat batang, yang kini menjadi standard untuk menghidang dan mengambil makanan.

Jadi, secara kesimpulannya yang boleh saya nyatakan disini adalah, semua orang di dunia ini, tidak kisahlah zaman sekarang atau zaman dahulu, kesemuanya memang sudah menggunakan sudu dan garfu.

Wah! Musim menuai dari negara Australia kini telah kembali sekali lagi untuk memberi peluang kepada rakyat Malaysia untuk menikmati beberapa buah anggur yang enak, lazat serta berkhasiat.

Terbaharu, jenama pengeluar buah anggur terkemuka dari Australia, Grown in Good Nature, dibawah sub-jenama oleh Hort Innovation selaku pengeskport serta pemasaran perdagangan antarabangsa, telah melancarkan kempen terbaharu iaitu ‘Anytime Is Grape Time’.

Pelancaran kempen ini, sebagai tanda permulaan musim buah anggur yakni telah pun bermula dari November hingga Mei dengan tempoh pasaran eksport bermula dari Januari hingga Mei.

Terdapat dalam lebih daripada 40 jenis, anggur dari Australia terkenal dengan rasa yang sangat enak dan kaya dengan pelbagai khasiat. Bagi yang tidak tahu, buah anggur ini kebiasanya berwarna merah, hitam atau hijau dan dikategorikan kepada dua – berbiji dan tanpa biji. Thompson Seedless, Flame Seedless, Crimson Seedless dan Red Globe adalah antara empat jenis anggur yang paling popular di Australia.

Buah anggur Australia juga merupakan snek yang sesuai untuk dinikmati pada bila-bila masa. Tambahkan buah-buahan ini ke dalam diet harian anda bagi mendapatkan khasiat antioksidan yang secukupnya. Anggur juga diperkaya dengan khasiat vitaminc C dan B6 yang sememangnya baik untuk kesihatan tubuh badan yang berpotensi mencegah sebarang penyakit kanser.

Jangan ada yang ada tidak tahu, anggur Australia dihasilkan di kawasan penanaman anggur utama di Sunraysia (Mildura dan Robinvale) di Victoria, dan di seluruh Queensland Tenggara. Kawasan pertumbuhan lain termasuk Carnarvon dan Lembah Swan di Australia Barat, daerah Riverina di Central New South Wales, South Australian Riverland dan tengah Wilayah Utara.

Untuk mendapatkan buah anggur Australia yang sangat digemari ramai ini, boleh pergi ke mana-mana pasar raya yang telah mengambil bahagian termasuk AEON, Jaya Grocer, TFP Retail, Lotuss, GCH Retail, Whole Foods Express dan Star Grocer untuk menikmati rasa buah anggur yang manis dan segar lagi sempurna.

Wainscoting merupakan susunan bingkai pada dinding yang tidak hanya kelihatan anggun, malah juga merupakan salah satu perincian atau kemasan hiasan dalaman tertua di dunia. Ia telah menjadi sebuah simbol status dan unsur prestij dalam kediaman.

Tetapi zaman semakin maju, wainscoting kini tidak lagi hanya untuk golongan atasan. Sesiapa pun boleh menambah elemen ini untuk kediaman lebih elegan. Malah, anda boleh DIY sendiri hiasan ini dengan bajet yang rendah!

BAHAN-BAHAN YANG DIPERLUKAN :

“Saya beli kayu wainscoting secara dalam talian sahaja. (Juga boleh didapati di hardware) Ada pembekal sudah potong siap-siap mengikut ukuran tertentu (2,4,5,6 kaki) untuk memudahkan pengguna tetapi saya beli yang panjang dan potong sendiri.

Banyak design kayu utk buat frame tu. Boleh pilih mengikut budget masing-masing. Saya beli yang berharga RM1.70 sekaki.”

“Potong hujung kayu tepat 45 darjah. Saya hanya gunakan sesiku L untuk mengukur.”

“Untuk proses menampla, hanya perlukan gam dan water level. Ukur dengan tepat dan tandakan pada kawasan yang ingin ditampal. Sapu rata gam pada kayu dan beri tekanan selama 2 ke 3 minit agar kayu melekat pada dinding. Boleh gunakan masking tape dan biarkan selama beberapa jam sehingga gam kering.

Periksa jika ada lubang atau gam yang tidak melekat. Gunakan sealent untuk mengemaskan lagi wainscoting.

Langkah terakhir, boleh cat dinding dan wainscoting mengikut kesesuaian konseo kediaman anda. Selamat Mencuba!


6 Perkara Wajib Perlu Tahu Sebelum Makan Durian

Mentang-mentang musim menjadi, buah durian pon murah. Jangalah sampai makan macam nak balas dendam. Perlu ingat, durian ada kesan sampingan jika anda makana berlebihan. Berikut, antara perkara yang perlu anda elak ketika makan durian

1. Durian kaya bahan asid amino tryptophan – Bahan ini menenangkan fikiran dan sesuai untuk orang yang ada masalah insomnia (susah tidur).

2. Bahan ORGANOSULFUR (bahan bau) bersifat anti-kanser antioksidan, anti-mikrob, antihipertensi. Durian merupakan satu-satunya buah tropika yang tinggi kandungan organosulfur.

3. Pesakit kencing manis TIDAK boleh makan durian secara BERLEBIHAN kerana kandungan gula yang sangat tinggi.
Ia boleh menyebabkan paras gula menjadi tidak terkawal dan boleh menyebabkan ‘Ketoacidosis’ dan sangat merbahaya.

4. Durian kaya POTASSIUM. Sesiapa yang ada masalah buah pinggang kronik, (End stage renal failure ESRF) dan perlu dialisis tak boleh makan banyak atau baik tidak payah makan langsung!
Kandungan Potasium yang tinggi ini boleh menyebabkan pesakit buah pinggang mendapat sesak nafas, sakit dada dan rentak jantung (ECG) menunjukkan sinus arrest dengan kadar denyutan jantung bawah 40 perminit – Haemodialysis kecemasan perlu dilakukan atau pesakit boleh mati mengejut akibat kegagalan jantung!

5. Kepada pesakit yg mengalami masalah jantung dan sedang mengambil ubat-ubatan sepperti Frusemide dan Slow K juga tidak patut mengambil durian kerana kandungan Potasium yang tinggi dalam durian boleh menyebabkan jantung pesakit berdenyut tidak normal dan boleh menyebabkan mati mengejut!

6. Elak makan durian bersama paracetamol @ alhohol dan minuman bergas seperti coca-cola kerana mungkin boleh sebabkan kesan toksik kepada badan.

Memang labu adalah antara tanaman yang tidak memerlukan penjagaan yang rumit. Tapi untuk pekebun bandar atau mereka yang pertama kali tanam labu, kerap mengalami masalah buah tak lekat walaupun bunganya menimbun. Sedangkan pelbagai baja telah diberikan.

Sebenarnya, labu seperti tanaman jenis tembikai yang lain. Ia perlu menjalani proses pendebungaan. Kebiasaannya, proses ini dilakukan oleh serangga seperti semut , lebah dan pelbagai lagi. Jika serangga ini gagal melakukan pendebungaan, maka anda sendiri perlu usahakan dengan mencucur bunga jantan yang sedang kembang mekar ke bunga betina. Ataupun gunakan berus halus untuk memindahkan debunga jantan ke betina.

Proses pendebungaan perlu dilakukan di awal pagi kerana bunga akan layu menjelang tengah hari. Kita bukan lah pekebun tegar memang nak usahakan ladang labu. Jadi adakalanya terlepas pandang dan tak sempat nak lakukan pendebungaan.

Tambahan pula, bunganya labu mekar tidak sekata. Hal ini menyebabkan ada antara bunga yang telah mekar tidak sempat kita lakukan sendiri pendebungaan. Bagi mengatasi masalah ini, anda tetap perlu mendapatkan bantuan secara semulajadi dari agen-agen pendebungaan.

Untuk pastikan agen ini datang, elakkan penggunaan sebarang racun serangga buat sementara waktu. Disamping itu juga, anda perlu menarik perhatian agen-agen ini untuk datang ke pokok labu anda.

Bagai mana nak tarik serangga yang akan melakukan pendebungaan? cuba resepi semburan ini.

Bahan-bahan:
2 sudu makan susu tepung
20 liter air

Cara-cara:
1. Campurkan semua bahan dan masukkan ke dalam botol semburan
2. Sembur pada keseluruhan pokok terutamanya pada kudup-kudup bunga labu di awal pagi.

Ramai yang berpendapat buah nanas tidak boleh dimakan terlalu kerap kerana risau akan mengakibatkan pedih perut kerana ia dikatakan buah yang agak ‘tajam’.

Sehinggakan ada yang tak suka langsung makan buah nanas. Sedangkan jika anda menolak buah nanas ini, bermakna anda tergolong orang yang rugi kerana buah nanas adalah salah satu buah yang mampu merawat 1001 penyakit.

Nanas penuh dengan vitamin dan mineral termasuklah vitamin A, vitamin C, kalsium, fosforus, dan kalium. Kaya dengan serat dan kalori, malah nanas juga rendah lemak dan kolesterol. 14 kelebihan nanas termasuklah seperti yang berikut. Cepat semak!

1. Kandungan vitamin C yang banyak terdapat di dalam buah nanas dikatakan mampu menentang virus yang menyebabkan batuk-batuk dan demam selesema.

2. Nanas mempunyai bromelain, yang berkesan dalam menyaring batuk-batuk dan melonggarkan mukus.

3. Bromelain dalam buah ini juga dikatakan mampu bekerja untuk meneutralkan cecair dalam badan bagi memastikan tidak terlalu berasid. Dikatakan mampu membantu mengatur perembesan dalam pankreas untuk memudahkan proses pencernaan.

4. Nanas juga bagus untuk membina dan mengekalkan tulang yang kuat. Ini kerana nanas mengandungi mangan, sejenis mineral surih yang diperlukan tubuh untuk membina tulang dan tisu penyambung.

5. Jika memakan secawan nanas, ia mampu membekalkan 73% keperluan manggan yang diperlukan oleh badan.

6. Dikatakan juga memakan nanas mampu menguatkan gusi sekali gus memastikan gigi anda sihat dan kuat.

7. Buah nanas mengandungi beta karoten yang amat baik untuk penglihatan.

8. Dikatakan juga nanas mempunyai sifat-sifat anti keradangan. ia juga mampu mengurangkan sakit artritis dan pada masa yang sama memperbaiki keadaannya dengan cara menguatkan tulang.

9. Mampu memperbaiki masalah kesihatan lain seperti sindrom carpal tunnel dan gout.

10. Jus nanas bukan sahaja merupakan minuman yang lazat tetapi juga dapat atasi masalah kekeringan di bahagian bibir dan muka.

11. Amalan minum jus nanas juga berkesan untuk atasi masalah kencing tidak lawas.

12. Enzim yang terdapat pada nanas dikatakan mampu meredakan bengkak-bengkak, menguatkan daya tahan badan serta menghapuskan fibrin yang boleh bawa sakit jantung dan strok.

13. Selain itu buah ini juga melancarkan perjalanan haid serta berkesan dalam mengatasi masalah pencernaan, pundi kencing, cacing dan kelesuan tubuh badan.

14. Buah nanas memiliki kandungan bromelain dan vitamin C yang tinggi, dengan kaya antioksidan, yang bermanfaat untuk melawan radikal bebas yang menyerang tubuh.

15. Vitamin C juga bermanfaat untuk mencegah penumpukan plak pada arteri atherosclerosis yang dapat menimbulkan penyakit jantung.

Sumber: petuaibu.com

Merawat tanaman bukan lah hal yang mudah kerana ianya harus konsiten. Mulai dari menyiram. memberi baja sehinggalah penyediaan lingkungan yang sesuai dengan keperluan tanaman. Namun, masih terdapat tanaman yang tetap bermasalah, layu dan lalu mati walaupun segala perhatian telah diberikan sewajarnya.

Selain itu juga, bagi anda yang baru pulang dari percutian yang panjang, antara perkara yang anda tidak ingin lihat adalah tanaman yang layu, kering kontang selepas pulang dari percutian. Tapi jangan lah terus di buang atau diabaikan tanaman tersebut. Ia masih boleh diselamatkan.

Walaupun kelihatan tanaman anda gagal, menurut Richard Cheshire, ahli tanaman di Patch Plants, kemungkinan besar ia masih boleh diselamatkan. Berikut 4 langkah yang boleh anda lakukan untuk menyelamatkan tanaman anda:

Artikel berkaitan: Ikut Pantang Larang Tanam Pokok Dalam Pasu Ini Agar Pokok Subur Dan Merimbun

Jika tanaman anda jenis berbatang keras atau kayu, cuba kupas sedikit dengan perlahan-lahan dan periksa bahgian dalam batang. Jika anda melihat bahagian dalam masih segar, ini menunjukkan tanaman anda masih boleh diselamatkan. Akan tetapi, sebaliknya jika ia kelihatan kering dan berubah warna coklat.

Pangkas atau buang pada bahagian-bahagian yang rosak, mati, kekuningan atau pun kelihatan layu dengan segera. Kaedah ini berupaya menggalakkan akar dan nutrisi untuk terus memberi fokus pada bahagaian tanaman yang masih berpotensi untuk terus hidup

Jika kelihatan tanaman anda layu sahaja, cuba berikan siraman segera. Akan tetapi, pastikan siraman dilakukan dengan betul. Tidak terlalu banyak hingga menyeabbkan tanah bertakung air. Hal ini hanya akan memudaratkan tanaman anda. Lakukan siraman sedikit demi sedikit namun teratur

Setelah melepasi tahap kritikal dan kelihatan tanaman mula stabil, anda boleh lakukan pembajaan. Perkenalkan dengan pembajaan organik yang ringan terlebih dahulu untuk membekalkan semula keperlua tanaman


Tip Pilih Karpet Untuk Rumah, Kena Sesuaikan Dengan Konsep Dekorasi

+ Untuk ruang kediaman yang minimalis anda boleh memilih permaidani dengan warna menarik tetapi tidak perlu terlalu banyak motif.

+ Pilih warna permaidani yang sesuai dengan fungsi ruang. Seperti ruang bilik tidur anda boleh memilih warna yang lembut dan mampu memberikan keselesaan.

+ Untuk ruang tamu, pilih warna permaidani yang mampu membangkitkan suasana ruang. Anda boleh membandingkan warna permaidani dengan reka bentuk sofa, jika sofa bermotif anda boleh memilih permaidani jenis polos dan sebaliknya jika sofa anda tidak bercorak.

+ Untuk menampilkan kesan yang teduh pada ruangan anda boleh memilih warna neutral dengan tekstur yang halus dari bulu-bulu permaidani.

+ Pilih warna yang mampu mencerahkan dan menyerlahkan suasana sebuah ruangan. Misalnya, warna hijau, emas, ungu ataupun warna hitam dan putih.

Anda ingin tak memiliki set sofa yang cantik keluaran jenama Ella Furniture?

Jom sertai peraduan rakam video dan menang Ella Furniture. Anda berpeluang untuk memenangi set sofa bernilai RM12,000!

Bagaimana caranya? Mudah sahaja! Follow akaun tiktok rasmi Impiana dan Ella Furniture sekarang.

Rakamkan video berdurasi 1 minit mengapa anda mahukan set sofa baharu dari Ella Furniture.

Muatnaik rakaman video tersebut di akaun TikTok, Instagram atau Facebook peribadi anda.

Jangan lupa untuk tag Impiana dan Ella Furniture berserta hashtag #EllaXImpiana #EllaXSelebriti

Makesure akaun media sosial peribadi anda disetkan mod public! Sertai sekarang!

Impak Wow Factor

Elegan dan menakjubkan. Inilah yang boleh penulis simpulkan tatkala melangkah masuk kedalam kediaman yang didiami sebuah keluarga harmoni ini. Puan Mell Amelia dan suami sama-sama bersetuju untuk menghias setiap ruangan dengan konsep moden inggeris yang dilihat amat dekat dengan personalitinya.

Berbeza dengan kediaman teres biasa, rumah jenis townhouse ini merupakan kediaman bertingkat dikawasan perumahan moden yang digabungkan dengan sebuah atau lebih rumah yang lain diatas ruang kawasan yang sama. Walaupun begitu, bukan bermaksud pemilik tidak dapat menikmati privasi dalam keselesaan ruang mereka sendiri. Ia masih lagi menyajikan keselesaan kepada mereka yang bijak menyusun atur dan menata rias seperti Mell Amelia ini.

Rumah yang baru sahaja didiami selama setahun ini mempunyai 3 tingkat termasuk pintu utama yang terletak di aras tanah. Ia dilengkapi tiga bilik tidur serta 4 bilik air yang cukup selesa buat mereka sekeluarga yang sememangnya mementingkan ruang yang memberi kenyamanan.

KOMPAK DAN SELESA

Keselesaan optimum dapat dicapai jika isi rumah dan keluasan keseluruhan seimbang dan ia berupaya memenuhi kehendak setiap individu. Pelbagai aktiviti dan fungsi berlainan bagi setiap ruang juga dapat memberi impak terhadap tahap keselesaan kediaman.

Mell dan suami sudah lama mengimpikan kediaman yang lebih luas berbanding rumah jenis service apartment mereka yang terdahulu. Memandangkan bilangan ahli keluarga juga semakin meningkat, pilihan ini adalah yang paling tepat buat keluarga ini. Keluasan 2.6 kaki persegi, kediaman ini dapat menempatkan kesemua ahli keluarga ini .

ELEGAN SENTUHAN PERIBADI

Mell Amelia, ibu kepada 4 orang cahaya mata ini juga sebetulnya merupakan juru hias dalaman jadi tidak hairan lah jika kediamannya sendiri terlihat amat gah dan penuh dengan sentuhan eksklusif yang tidak boleh didapati dimana-mana pun.

Ujar Mell, “Kami bersama-sama berusaha mencari idea untuk konsep kediaman dan pilihan bilik masing-masing. Proses ini bukan sahaja menyeronokkan tetapi juga telah mengeratkan lagi hubungan kami sekeluarga”.

Komunikasi sesama ahli keluarga juga amatlah penting bagi memastikan tiada yang rasa ketinggalan selain menjamin keselesaan untuk semua isi rumah.

KARAKTER KAMAR BERADU

Warna hitam dilihat sebagai taboo dan amat jarang sekali kita lihat dinding dalam rumah dicat hitam kerana ianya menyerap haba dan boleh membuatkan sesebuah ruang tampak kecil dari saiz sebenarnya. Tetapi berlainan dengan bilik tidur anak perempuan Puan Mell yang di cat hitam dengan lantai kayu. Semakin dilihat, semakin cantik dan elegan sekali.

Pencahayaan dan saiz bilik memainkan peranan agar ruang tidak kelihatan sesak atau sempit. Keluasan bilik tidur ini amat sesuai dimuatkan sebuah katil bersaiz queen, almari baju built-in serta satu sudut solek untuk pemiliknya. Kemasan wainscoting yang simple pada dinding hitam juga telah memberikannya tekstur dan elemen 3D untuk menghidupkan lagi ruang.

Keledek, antara tanaman umbisi yang mempunyai harga yang tinggi. Sedapnya keledek ni memang kalah kentang. Sebab itu, ada sesetengah juadah lebih enak digantikan dengan keledek berbanding kentang. Namun, ramai ingat nak tanam ni perlu kawasan yang luas dan batas tanaman. Namun, melalui perkongsian Jusery Jausin keledek yang disemai di dalam pasu plastik memang menjdai. Dalam tempoh 3-4 bulan dah boleh tuai. Nak tahu cara-caranya, tonton video yang disediakan

Apabila peti sejuk di rumah sudah lama digunakan, mungkin akan meninggalkan kesan calar atau pun kemek pada permukaan luar badan peti ais anda.

Jika anda mahu menukar peti sejuk yang baharu pula, tetapi ia masih lagi elok untuk diguna pakai. Sayang dan membazir kalau tukar peti sejuk yang baharu kan oleh hanya kerana terdapat kesan calar serta kemek pada permukaan luar badannya, betul tak?

Tidak dinafikan, jika ada kesan calar dan kemek pada permukaan luar badan peti sejuk ini memang boleh membuatkan ‘sakit mata’ melihatnya. Tetapi kini anda tidak perlu lagi berdepan dengan situasi sedemikian kerana ada cara mudah untuk mengatasi masalah anda tersebut.

Bukan sahaja memudahkan malah ia sangat menjimatkan dan anda tidak perlu berbelanja besar pun bagi untuk menutupi segala cela pada permukaan luar badan peti sejuk anda. Apa yang hanya cuma anda perlukan adalah ‘Fridge Magnet Miniature’ yang comel ini.

Lihatlah hasilnya, bukan sahaja ia dapat menutupi segala cela pada permukaan luar badan peti sejuk anda malah ia membuatkan ia tampak lebih menarik dan unik. Jangan ada yang tidak tahu, ia ada bermacam-macam bentuk yang menarik tau!

Sumber: Facebook Pemburu Tiket Murah


Guna Warna Jingga Dekat Ruang Makan Boleh Buka Selera, Betul Ke?

Ramai yang takut nak guna warna jingga dalam dekor rumah. Tapi kali ini IMPIANA nak share dengan anda guna warna jinga dekat ruang makan boleh buka selera.

Jingga, wow warna yang terang menyengat . Jingga memberi satu keriangan dan rasa penuh bertenaga. Dalam teori psikologi warna, dikatakan jingga mampu membuat kita berselera dan lapar. Amboi penuh magis rupanya rona ini. Bukan sahaja nampak sungguh mewah dalam nada tersednri juga cukup lantang memberikan maksud positif kepada ramai.

Pasti ramai yang mencemik bila dikatakan jingga cantik untuk ruang makan. Mahu pengsan agaknya bila rona seumpama ini dipalitkan ke dinding. Bukan sahaja terang malah mencuri perhatian dari jauh. Anda pasti? Jika itu tanggapan anda, imbas kembali warna-warna di kedai makan  atau restoran makanan segera yang banyak menggunakan warna-warna hangat seperti merah , jingga dan beberapa pilihan warna lain.

Sebenarnya jingga juuga bagus untuk memberi keseimbangan kepada anda yang memilih perabot kayu untuk kediaman mereka. Ia memberi keseimbangan kerana jingga juga mempunyai elemen harmoni dengan rona perang. Ia juga memberi ruang lebih bersinar dan tidak terus kelam dengan dominasi perabot kayu. Bahkan jingga juga memberi idea kita tentang makanan yang menyelerakan termasuk buah limau yang menggiurkan.

Anda boleh memilih pelbagai biasan jingga. Daripada yang pucat kepada yang terang. Anda juga boleh mengenakan ia dengan kemasan lembut atau aksesori. Maklumlah adakala ruang makan kita agak hambar berbanding dengan ruang tamukan. Jadi rona ini mampu memberi sedikit perisa untuk menyerlahkan seri ruang. Simple-simple je di IMPIANA

Apabila menghias rumah, selalunya kita akan dimomokkan dengan berpendapat bahawa ia akan menelan belanja yang tinggi. Tahukah anda tanggapan ini adalah salah dan harus ditentang kerana terdapat banyak pusat jualan perabot yang murah serta kedai barangan hardware yang tumbuh bagai cendawan. Dari sini kita sudah tahu bahawa tiada halangan untuk menghias rumah dari tema yang bosan kepada hasil yang menarik dan elegan.

Pimilik dan suaminya menetap di rumah jenis teres dua tingkat di Nibong Tebal, Pulau Pinang berkeluasan 1400 kaki persegi dengan kapasiti empat bilik tidur dan tiga bilik air. Selain itu, segala gerak kerja dekor dijalankan bersama suami bermula dari awal tahun 2018 dan siap sepenuhnya selepas tiga bulan.

“Saya dan suami sentiasa mengemas setiap inci rumah terutamanya bahagian yang selalu bersepah dan bersyukur kerana kedua-dua anak lelaki yang masih kecil tidak gemar mengusik barang hiasan”, jelas ibu kepada dua orang cahaya mata yang masing-masing berumur 6 dan 3 tahun.

Pujian harus diberikan kepada empunya rumah kerana bijak dalam membahagikan ruang tamu yang besar dengan membahagikannya kepada dua bahagian. Antara pembahagian ruang yang diwujudkan adalah adalah bahagian hadapan khas untuk menonton televisyen dan satu lagi adalah ruang perbincangan dengan meja segiempat tepat di tengahnya. Jika anda perasan, di sebelah sofa three seater, terdapat dua partition iaitu tiang para dengan tumbuhan segar yang menyempadani akses ruang tamu dan dapur.

Apabila meneliti hasil sentuhan peribadi suami Pn Aida dalam memasang kayu wainscoat, ianya seakan hasil kerja pakar yang sudah lama dalam bidang pemasangan panel kayu. Ia seakan tidak nampak kesan cela yang selalu kita lihat di kediaman yang lain apabila memasang wainscoat terdapat beberapa kesan finishing yang tidak kemas, tapi di rumah ini, voila, nampak elegan dan mewah.

Sebelum

Selepas

Bermain game atau istilah gaming ini, boleh dikatakan, ramai peminatnya tergolong dari kaum lelaki. Bermain game ini adalah satu perkara yang pada mulanya, menghilangkan stress tetapi semakin lama zaman meningkat, game ini sudah menjadi suatu sukan atau kerjaya untuk membantu sara hidup. Seperti sekarang, ramai sudah yang bekerjaya hanya dengan bermain game. Tapi pada hari ini, saya bukan mahu menceritakan tentang game, tapi saya ingin menceritakan tentang apakah peralatan untuk permulaan anda sebagai seorang pemain game. Peralatan yang wajib anda beli adalah meja gaming. Meja gaming ini, tidak semestinya ada kena ada komputer sahaja baru beli meja, tapi bermain dari handphone juga memerlukan meja kerana ia lebih selesa yang menyenangkan. Akan tetapi, macam mana kita hendak membeli meja gaming yang elok dan berbaloi? Hari ini saya akan menceritakan cara-cara atau tips semasa hendak membeli meja gaming.

Membeli meja gaming, seharusnya memilih meja gaming RGB. Jadi, untuk langkah pertama, ini untuk pengguna komputer sahaja. Pastikan anda mengukur saiz keyboard anda. Kenapa kena ukur? Sebab keyboard ini ada berlainan saiz. Jadi, lebih elok jika kita tahu saiz keyboard tersebut dan membeli meja yang luasnya lebih besar sikit.

Yang kedua adalah, ukuran meja. Salah satu faktor yang perlu dipertimbangkan ialah saiz meja gaming. Ini akan menjadikan bermain game lebih selesa. Kebanyakan meja gaming mempunyai panjang lebih daripada satu meter untuk memuatkan komputer, CPU, pembesar suara, tetikus dan komponen lain. Jika anda bermain game pada komputer riba anda, meja yang lebih kecil adalah pilihan yang ideal. Tiada persediaan khusus untuk isu saiz; hanya menyesuaikannya dengan peranti yang digunakan untuk bermain game.

Ketiga pula, memilih meja yang anda minat. Meja gaming RGB (Merah, Hijau, Biru) ialah pilihan yang sangat baik untuk menambahkan cahaya terang pada permainan. Setiap saat, anda akan melihat banyak lampu berubah. Terdapat beberapa gaya meja gaming RGB untuk dipilih, termasuk meja minimalis, meja lesehan, meja berbentuk L dan banyak lagi. Bentuk dan penempatan jadual ini boleh diubah suai agar sesuai dengan kawasan permainan.

Terakhir sekali adalah harga yang bersesuaian. Meja gaming sering dijual dengan harga sangat tinggi, kerana ia bergantung pada bahan yang digunakan, model dan ciri, antara faktor lain. Jika anda mempunyai belanjawan terhad, adalah penting untuk bertanya tentang harga meja. Jangan lupa untuk melakukan kajian harga untuk mendapatkan tawaran terbaik pada meja gaming pilihan. Pilihan meja gaming tidak dinafikan penting untuk peminat gaming. Pastikan anda memberi perhatian dan pertimbangkan beberapa cadangan semasa memilih meja komputer gaming RGB.

Maka dengan itu, sudah terjelaslah langkah-langkah awal sebelum membeli meja gaming. Kepada gamers di luar sana, jangan pula selepas ini, anda melakukan kesilapan lagi.

Di dalam setiap rumah yang ada di Malaysia, mesti ada kipas siling. Lagi-lagi, di ruang tamu. Kalau kipas siling tak ada dekat ruang tamu, jenuhhh kita. Melainkan ada penghawa dingin, tak apa lah. Lagipun, suis kipas siling itu, mesti kita akan terus tekan apabila masuk ke rumah. Ia dah jadi seperti satu kewajiban dah. Oleh kerana itu, pemilihan kipas siling sangat penting dan di sini, saya akan menunjukkan beberapa kipas siling yang berbentuk moden dan cantik malah berkualiti kita yang boleh kita dapat di pasaran supaya ia sesuai dengan keselesaan keluarga.

Mari kita saksikan senarai kipas angin siling yang terhangat sekarang ini.

MIDEA 5 BLADES CEILING FAN

Kipas siling Midea 5 Blades ini, menjadi banyak tumpuan orang ramai kerana kipas ini mempunyai 5 bilah berjenis ABS dan kepanjangannya 56 inci yang sudah pasti dapat memberikan pusaran angin yang kuat dan laju. Bukan itu sahaja, kecanggihan kipas ini, ia boleh mengubah kelajuan kipas dengan 3 level. Dengan hanya 3 level kelajuan putarnya, sudah dapat menyejukkan suasana bilik atau dalaman rumah.

KHIND CEILING FAN 60” CF615

Seterusnya adalah kipas siling Khind 60 inci CF615. Kipas ini hanya mempunyai 3 bilah sahaja tetapi dengan 3 bilah ini, ia sudah memadai kerana kipas ini diperbuat dari material logam. Panjang setiap satu bila tersebut adalah 60 inci. Kehebatan kipas ini yang saya boleh katakana, ia mempunyai 5 level kelajuannya dan pada level 1 sahaja, ia sudah mampu memusing dengan kelajaun 240m sepadu dalam masa seminit. Boleh bayangkan tak bagaimana kesejukkannya dari kipas itu.

DEKA DK50L CEILING FAN with LED LAMP

Dan yang terakhir adalah kipas siling Deka DK50L yang di mana kipas ini mempunyai 4 bilah dan disertakan dengan lampu ditengahnya. Keunikkan atau kelainan kipas ini, lampu ditengah yang menjadi sasaran ramai orang. Ini kerana lampu tersebut mempunyai 3 pilihan cahaya lampu. Sangat berbaloi kipas ini kerana ia telah menjimat kita untuk memasang lampu siling jika tiada kerana kipas ini sudah datang sekali dengan lampu.

Maka, itu sahajalah yang dapat saya kongsikan jenis-jenis kipas siling yang terhangat sekarang ini di Malaysia pada tahun 2022. Jadi, apa tunggu lagi? Beli lah sekarang!